SAD pozdravile obećanje Mušarafa i apelovale za okončanje vanrednog stanja\n13 novembar, 2007\nAmerički državni sekretar Kondoliza Rajs pozdravila je obećanje predsednika Mušarafa da će održati izbore početkom januara i odreći se svog položaja u vojnim snagama. Medjutim, ona je takodje upozorila da se vanredno stanje koje je on uveo mora okončati.\nDržavni sekretar Kondoliza Rajs je rekla da su obećanja koja je danas uputio predsednik Pervez Mušaraf dobrodošla:\n«Smatram da je činjenica da će izbori biti odžani vrlo brzo pozitivan element. Takodje je pozitivno što je predsednik rekao da će se odreći položaja u vojnim snagama. To je od suštinske važnosti za povratak Pakistana na demokratsku stazu.»\nMedjutim, ona je istovremeno naglasila da još mnogo toga tek treba učiniti.\n«Mi takodje smatramo da vanredno stanje mora biti ukinuto što je pre moguće.»\nTokom gostovanja u TV programu mreže ABC, Kondoliza Rajs je odbacila kritiku da je administracija predsednika Buša previše popustljiva prema predsedniku Mušarafu. Ona je rekla da je Pakistan saveznik i prijatelj i da prolazi kroz izuzetno teške okolnosti i dodala kako je ispravno da Sjedinjene Države savetuju i ubedjuju. Takodje je naglasila da je, koliko god sada stvari deluju uznemirujuće, Pakistan otišao daleko od 1999. kada je Pervez Mušaraf došao na vlast vojnim pučom.\n«Ovo nije savršena situacija. Pakistan je zemlja koja se veoma udaljila od 1999. godine i vojni puč se daleko odmakao od 2001, kada je obećao da će iskoreniti ekstremizam. Medjutim, ovo nije savršena situacija i niko ne sugeriše da jeste.»\nNeki članovi američkog Kongresa su apelovali na pakistanskog predsednika da podnese ostavku. Medjutim, Kondoliza Rajs je rekla da fokus ne bi trebalo da bude na pojedincu, već na potrebi da se održe slobodni i pošteni izbori. Ona je istakla da je administracija predsednika Buša u bliskom kontaktu sa predsednikom Mušarafom, baš kao i presdednik Senatskog odbora za odnose sa inostranstvom, demokrata Džozef Bajden iz Delavera. Senator Bajden – koji se takmiči za položaj u Beloj kući – izjavio je za mrežu CNN da je nedavno razgovarao sa Pervezom Mušarafom:\n«Mušaraf me je pozvao pre šest dana. Dugo smo razgovarali. On mi je nagovestio da će izbori biti održani u roku od 60 dana i da će napustiti položaj u vojsci što pre bude moguće i to pre izbora. Takodje je rekao da će vanredno stanje biti ukinuto.»\nSenator Bajden je potom naglasio da je ukidanje vanrednog stanja od ključne važnosti, zaključivši da bez toga, ima malo nade za onu vrstu podele vlasti koja je potrebna za procvat demokratije u Pakistanu.


Plan CIA-e kako da podijeli Kosovo: Sve se vrti oko rijeke Ibar, Srbija uzima jedan dio\nVeć odavno se zna da je Vašington i njegov stav ključan za rješavanje pitanja Kosova, a sada su iz CIA-e stigle najnovije informacije o podjeli južne srpske pokrajine sa granicom na Ibru. Pa bi prema toj podjeli Srbi dobili sjeverni dio teritorije Kosova, a sa Albancima bi ih ih dijelio Ibar, što ni na koji način ne može da zadovolji zvanični Beograd, a ni srpsko stanovništvo na južnoj pokrajini.\nKako se saznaje takvu soluciju, prvi je objelodanio nekadašnji šef CIA-a za Balkan, Stiven Majer, te je za konačno rješenje za stanje na KiM-u prodložio dogovor između Beograda i Prištine oko podjele teritorije, aludirajući da bi granica na Ibru bila idealno rješenje. Istakao je kako bi savršeno bilo kada bi se beograd direktno obratio Prištini i na taj način ostvario direktan kontakt, koji bi bio povoljnijiza postizanje kompromisa. “Mislim da bi pregovore najbolje bilo započeti time da se obje strane slože da će u ovome izgubiti nešto jako vrijedno, te da će i na jednoj i na drugoj strani biti nezadovoljnih ljudi, koji neće prihvatati nikakav kompromis.” rekao je Majer i dodao da SAD ne bi trebalo da se uključe u to, jer je svako miješanje te zemlje u prošlosti “bio krah.\n“Iako ovo nije idealno rješenje, moglo bi da znači jedan jako dobar početak. Međutim da bi dogovor funkcionisao, Srbije i Kosovo moraju da imaju hrabre, odlučne, nepokolebljive lidere, koji istinski žele da dođu do kompromisa”, zaključio je Majer. Dodao je i da bi Beograd morao i formalno da se odrekne Briselskog sporazuma, ukoliko su zaista za kompromis.


Priznanje ''Naj-evropljanka regiona'' uručeno Tanji Miščević | Savez vojvođanskih Mađara\nPriznanje ''Naj-evropljanka regiona'' uručeno Tanji Miščević\nŠefici pregovaračkog tima za pregovore o pristupanju Srbije EU Tanji Miščević danas je uručeno priznanje ''Naj-evropljanka regiona'', koje tradicionalno dodeljuje Evropski pokret u BiH,saopšteno je iz tog pokreta.\nNagradu šefici pregovaračkog tima Srbije uručio je predsednik Evropskog pokreta u BIH Predrag Praštalo koji je tom prilikom rekao da je priznanje rezultat višegodišnjeg ličnog rada i angažmana Miščević na različitim funkcijama u okviru procesa EU integracija, ali istovremeno i priznanje Vladi Srbije i kompletnom pregovaračkom timu za izuzetan napredak u tom procesu, što za rezultat ima približavanje Srbije i regiona EU.\n''Nama u BiH je vrlo važno da Srbija ubrzano i uspešno nastavi svoj evropski put, jer će to biti dodatna obaveza i motivacija političarima, a posebno nakon što je Albanija dobila status zemlje kandidata za članstvo u EU, da ubuduće predanije i odgovornije rade na približavanju naše zemlje EU'', rekao je Praštalo.\nKako je navedeno, on je istakao da je Miščević svojim predanim angažmanom - bilo na funkcijama šefice pregovaračkog tima, profesorke na univerzitetu ili pak u Evropskom pokretu Srbije, na svim poljima delovanja predstavlja primer istinski odgovorne i uspešne ''evropljanke regiona''.\nMiščević se zahvalila na poverenju i priznanju, naglasivši da je to u isto vreme priznanje i vladi i celom pregovaračkom timu Srbije, te da će nagrada biti dodatna motivacija da svi zajedno nastave naporan i dugoročan posao.\nOna je istakla da Srbija ne može biti zadovoljna ako sama napreduje u procesu EU integracija, tako da Bosna i Hercegovina, kao i ostale zemlje regiona mogu očekivati podršku jer smo ''svi mi ukazani jedni na druge na putu ka EU i ne sme se dogoditi da na tom putu bilo ko ostane izolovan''.\nKako je navedeno, pored uručenja priznanja Tanji Miščević i odvojenih razgovora sa više predstavnika evropskih institucija, tokom boravka predstavnika EP iz BIH u Briselu, planiran je susret sa predsednikom Evropskog pokreta Internacional (EMI) Joom Leinenom.


► Bastać: Nesreće na gradilištima odgovornost svih koji ignorišu zakon i\n"Dva radnika su danas povređena na građevini u Čika Ljubinoj ulici koja je jedan od primera haosa koji je u Beogradu napravila ova korumpirana, nestručna i bahata vlast", navodi se u saopštenju te opštine.\nBastać u saopštenju tvrdi da se radovi vrše bez potrebne dokementacije, sa "problematičnim" dozvolama za rekonstrukciju na bazi kojih su "izvođači bušili šipove, promenjena je statika zgrade i sve se završilo padom jednog od zidova na radnike".\n"Na ovaj problem smo skrenuli pažnju pre više od 16 meseci kada smo i nezakonite radove prijavili nadležnom ministarstvu", dadaje Bastać.\nKako se u saopštenju navodi, nereagovanje nadležnih je dokaz da je interes "omiljenih domaćih i stranih tajkuna ovoj vlasti značajniji od bezbednosti radnika i bezbednosti svih koji će sutra koristiti taj objekat".\n"Bitno je da napomenemo da se na ovoj ekskluzivnoj lokaciji gradi hotel Miroslava Miškovića, a da je izvođač ista firma koja izvodi radove u Beogradu na vodi," ističe se u saopštenju.


Japan raspisuje vanredne izbore posle Olimpijade?\nTanjug 3. juna 2021. 10:29\nTOKIO – Japanski premijer Jošihide Suga verovatno će raspisati vanredne izbore posle održavanja Olimpijskih i Paraolimpijskih igara u Tokiju, preneo je danas japanski list „Asaši“, pozivajući se na nekoliko neimenovanih partijskih rukovodilaca.\nJapanska vlada razmatra i novi paket ekonomskih podsticaja uoči očekivanih vanrednih izbora, dodaje taj list.\nMeđutim, portparol japanske vlade Kacunobu Kato je na konferenciji za novinare rekao da vlada ne razmatra novi paket podsticaja, ali da uočava „potrebu za oživljavanjem ekonomije“ i da će verovatno preduzeti neophodne korake.\nSuga se juče dogovorio sa liderom vladajuće koalicione stranke da ne produžava aktuelnu sednicu parlamenta pošto bude završena 16. juna.\nTo znači da će Japan za sada odustati od izrade dopunskog budžeta i iskoristiti gotovo 4.000 milijardi jena (36,50 milijardi dolara) preostalih rezervi za pokrivanje troškova povezanih sa borbom protiv pandemije korona virusa, navodi list „Asaši“.\nSpor proces vakcinacije i snažno protivljenje javnosti održavanju Igara doveli su do pada rejtinga Suge, povećavajući neizvesnost oko sudbine njegove administracije.\nBudući da bi Olimpijske igre u Tokiju trebalo da počnu 23. jula, najverovatniji scenario je da će Suga raspustiti parlament nakon\n5. septembra i raspisati vanredne izbore, navodi „Asaši“.


Kina prvi kupac najnovijeg sistema protivvazdušne odbrane S-400 - Fakultet za diplomatiju i bezbednost\nKina prvi kupac najnovijeg sistema protivvazdušne odbrane S-400\nKina je prvi kupac najnovijeg ruskog sistema protivvazdušne odbrane S-400, izjavio je danas generalni direktor “Rosoboroneksporta“ Anatolij Isajkin, koji je istakao da je ugovor o tome potpisan u jesen prošle godine u Pekingu.\nSistem S-400 nema premca u svetu, istakao je u intervjuu za Sputnjik konsultant komandanta Raketnih trupa strateške namene general-pukovnik u penziji Viktor Jesin.\nTaj sistem će omogućiti Kini da uništava sva savremena i perspektivna sredstva vazdušno-kosmičkog napada na udaljenosti do 400 kilometara, objasnio je Jesin i dodao da su mnoge zemlje zainteresovane za S-400, ali je Kina odavno tražila saglasnost Rusije da ga kupi.\nMi smo se složili da ga prodamo samo Kini, uzimajući u obzir situaciju nastalu na međunarodnoj sceni i interese poboljšanja odnosa sa tom zemljom, istakao je Isajkin.\nPrema njegovim rečima, od kupovine ruskog kompleksa S-400 korist imaju obe zemlje.\nNama odgovara da prodajemo vojne proizvode, jer tako donekle vezujemo Kinu za sebe. Ona će zavisiti od rezervnih delova i servisiranja. Dalja eksploatacija tih sistema zavisiće od isporuka rezervnih delova iz Rusije, pojasnio je Isajkin.\nSvaki korak ka modernizaciji Oružanih snaga Kine po pravilu izaziva nervozu i zabrinutost SAD, ali politikolog Vladimir Jevsejev smatra da kupovina najnovijeg ruskog sistema S-400 ovog puta ne bi trebalo da prouzrokuje histeriju Vašingtona.\nNe mislim da će SAD na to burno reagovati. Ovde nema one kritičnosti koja je ranije postojala kada se radilo o Iranu, a koju je podgrevao Izrael, kaže Jevsejev i dodaje da je Izrael planirao da bombarduje Iran, pa je za njega bilo od ključne važnosti da li će Iran imati sistem S-300.\nSada, međutim, niko ne planira da bombarduje Kinu, kazao je Jevsejev. On smatra da će i reakcija Tokija na kupovinu sistema S-400 biti odgovarajuća.\nKina već poseduje ruski sistem S-300, tako da se u suštini sada radi o usavršavanju njenog potencijala u toj oblasti, kaže Jevsejev, dodajući da će Japan verovatno na to reagovati sasvim mirno, zato što se ipak ne radi o mogućnosti oružanog konflikta između Japana i Kine.\nVeću zabrinutost u Japanu izaziva Ratna mornarica Kine.\nKada bi Rusija Kini isporučila krstareće rakete velikog dometa namenjene dejstvima na moru, Japan bi reagovao burnije nego na isporuku onih sistema koji za njega ne predstavljaju opasnost, smatra Jevsejev.\nDetalji rusko-kineskog ugovora nisu saopšteni javnosti, ali vojni ekspert Viktor Baranec istakao je u intervjuu za Sputnjik da jedan divizion sistema S-400 može da košta između 250.000 i 300.000 dolara.\nRanije je saopšteno da može biti reči o isporukama najmanje šest diviziona. U svakom divizionu je osam mobilnih lansirnih platformi, smeštenih na četvoroosovinskim tegljačima. Pritom, svaka platforma ima četiri protivavionske vođene rakete. U divizion ulazi i komandni punkt i radar koji služi da locira cilj i navodi raketu, objasnio je Jevsejev.\nPrema njegovim rečima, s obzirom da Rusija namerava da realizuje sporazum sa Kinom o sistemu S-400, ugovor može da košta skoro dve milijarde dolara, što je najveći posao u istoriji vojno-tehničke saradnje te dve države.


Projekti - IT Soft Solutions\nVEĆI PROJEKTI KOJE SMO REALIZOVALI ILI SMO UČESTVOVALI U NJIHOVOJ REALIZACIJI\nProgram "WinŠped.log 2015" namenjen je firmama koje se bave posredovanjem u carinskom postupku (špedicija), međunarodnom logistikom i spoljnom trgovinom uopšte. Program obuhvata automatizaciju većine poslova koje ove firme svakodnevno obavljaju. Preko 20 godina iskustva u razvoju poslovnih aplikacija, kao i aplikacija namenjenih špediterskim firmama, garantuju kvalitet i pouzdanost. Program "WinŠped.log 2015" je nastao kao naslednik prethodne verzije programa "WinŠped 2" i to prvenstveno uz pomoć sugestija naših korisnika.\nWinŠped 3 - modul za obradu i elektronsko podnošenje (EPD) carinskih isprava\nNCTS - obrada tranzitnih isprava shodno Konvenciji o zajedničkom tranzitu\nMagacini - modul namenjen prvenstveno automatizaciji vođenja evidencije o robi u carinskim skladištima, shodno uputstvu i načinu koji je propisala carina\nFakturisanje - automatska obrada i evidencija faktura na osnovu podataka iz drugih modula\nPUR/PIR - automatizovano vođenje evidencije o privremeo uvezenoj robi - aktivno oplemenjivanje i nepromenjeno stanje\nProgram je verifikovan za elektronsko podnošenje dokumenata carini (EPD)\nD-broj zapisnika o verifikaciji programa kod Uprave carina: 148-29-092-02-259/2/2015 od 27.11.2015.\nPostupak razmene podataka sa serverom carine je u najvećoj mogućoj meri pojednostavljen i sveden je na par klikova mišem!\nEvPRO - aplikacija za vođenje i evidenciju proizvodnje\nDemo verzija je u pripremi\nAplikacija je namenjena proizvodnim preduzećima i omogućava kompletnu evidenciju robe i praćenje procesa proizvodnje. Fino prilagođavanje aplikacije porebama korisnika omogućava vam da dobijete idealno programsko rešenje, koje će zadovoljiti sve vaše potrebe!\nRealizovana je kompletna sledljivost evidencije robe, od ulaska repromaterijala, praćenja stanja lagera po magacinima, preko pregleda utroška po proizvodnim normativima, do izdavanja otpremnica i faktura za finalne proizvode.\nPo zahtevu korisnika, možemo realizovati povezivanje naše aplikacije sa nekom drugom aplikacijom, npr. knjigovodstvenim softverom, programom za fakturisanje i sl.\nTakođe, moguća je i realizacija dodatnih opcija programa, kao što su automatski proračun uslova za sticanje preferencijalnog porekla robe kod izvoza, kalkulacija cene finalnih proizvoda i sl.\nUkoliko niste zadovoljni univerzlanim rešenjima, kontaktirajte nas, da vidimo šta možemo da učinimo za Vas!\nNovim korisnicima je omogućen besplatan probni rad u trajanju od 30 dana!\nSa idejom da firmama koje obavljaju spoljnotrgovinsku delatnost olakšamo snalaženje u moru podataka, koje regulišu razni propisi vezani za uvoz i izvoz robe u Republici Srbiji, realizovali smo on-line portal za pretragu Carinske tarife.\nAplikacija "WinŠped carinska tarifa" objedinjuje sva dokumenta vezana za određivanje kompletnih uvoznih dažbina za robu, kao i uslova uvoza i izvoza uopšte, a pretraga je maksimalno pojednostavljena, kako bi se što brže i lakše dobila jasna i pregledna informacija.\nAplikaciji možete pristupiti preko sledećeg linka: http://carinska.tarifa.winsped.com\nU aplikaciji su Zakon o carinskoj tarifi i Uredba o usklađivanju nomenklature carinske tarife upareni sa sledećim propisima:\nOdluka o sezonskim carinskim stopama na uvoz određenih polјoprivrednih proizvoda\nOdluka o uslovima i načinu za smanjenje carinskih dažbina na određenu robu, odnosno za izuzimanje određene robe od plaćanja carinskih dažbina\nSpisak roba sa tarifnim stavovima koje pri uvozu podležu fito-sanitarnoj kontroli shodno Zakonu o bezbednosti hrane\nSpisak roba sa tarifnim stavovima koje pri uvozu podležu fito-sanitarnoj kontroli shodno zakonu o zdravlju bilja ili zakonu o sredstvima za ishranu bilja i oplemenjivačima zemljišta ili zakonu o sredstvima za zaštitu bilja\nSpisak roba sa tarifnim stavovima koje pri uvozu podležu zdravstveno sanitarnoj kontroli\nSporazum o slobodnoj trgovini sa Ruskom Federacijom, Belorusijom i Kazahstanom\nAplikacija omogućava korisnicima on-line izradu, štampu i evidenciju faktura i namenjena je prvenstveno manjim firmama, koje ne vode sopstveno knjigovodstvo, već samo ispostavljaju fakture komitentima.\nPokušali smo da što više pojednostavimo aplikaciju i da je fokusiramo prvenstveno na obradu i štampu fakture. Takođe, pošto većina korisnika ima iskustva u radu sa klasičnim (tzv. desktop) aplikacijama, pokušali smo da aplikaciji u što većoj meri zadržimo izgled i funkcionalnost desktop aplikacije, uz realizaciju svih prednosti web aplikacija. On-line rad i web aplikacije, omogućavaju veliku fleksibilnost, jer korisnik neće biti uslovljen korišćenjem određenog operativnog sistema, pa je izrada i evidencija faktura doslovno moguća i na mobilnim platformama ili tablet uređajima!\nZa pokretanje aplikacije dovoljan je bilo koji internet pretraživač (browser) novije generacije i pristup internetu. Korisnici se u aplikaciju prijavljuju pomoću korisničkog imena i lozinke, pa su podaci na taj način dostupni samo njima i potpuno su zaštićeni od pristupa neovlašćenim licima.\n"Uputstvom o jedinstvenom načinu vođenja evidencije za robu smeštenu u carinskom skladištu" (Službeni glasnik RS br. 68/2004) i objašnjenjem Uprave carina Republike Srbije\nOn-line rad omogućava veliku fleksibilnost, jer nije potrebna nikakva instalacija programa, niti je korisnik uslovljen korišćenjem određenog operativnog sistema, pa je rad doslovno moguć i na mobilnim platformama ili tablet uređajima! Za pokretanje aplikacije dovoljan je bilo koji internet pretraživač (browser) novije generacije i pristup internetu. Korisnici se u aplikaciju prijavljuju pomoću korisničkog imena i lozinke, pa su podaci na taj način dostupni samo njima i potpuno su zaštićeni od pristupa neovlašćenim licima.\nProgram za obradu i elektronsko podnošenje isprava u carinskom postupku. Program "WinŠped 2" je namenjen prvenstveno firmama koje se bave posredovanjem u carinskom postupku (špedicija).\nAplikacija je bila u upotrebi od 2004. do 2016. godine. Dalji razvoj i održavanje ove aplikacije su obustavljeni, jer je aplikacija zamenjena novijom i modernijom aplikacijom "WinŠped.log 2015".\nProgram nije više u ponudi novim korisnicima!\nDrugi manji projekti\nSem navedenih većih projekata, uspešno smo realizovali i brojne druge aplikacije, veb-sajtove, veb-servise i svojim klijentima pružali najraznovrsnije usluge iz oblasti informacionih tehnologija.\nUkoliko ste zainteresovani za neku od naših IT usluga, slobodno nas kontaktirajte putem kontakt forme na ovom veb-sajtu!


Novi Sad na Mostu slobode 4. decembra brani slobodu | Luftika\nNovi Sad blokada/Foto: Aleksandar Milutinović\nSavez ekoloških organizacija Srbije (SEOS) saopštio je danas da će i ove subote, počev od 14 časova, organizovati blokadu puteva na različitim lokacijama širom Srbije, prenosi agencija Beta.\n„Predsednik Vučić je juče indirektno najavio na konferenciji za štampu da pripadnici MUP-a neće reagovati, a pojedina udruženja bliska vlasti pozivaju na nasilje i time još više dižu tenziju. U tom svetlu, ističemo da će građani mirno i dostonjanstveno izraziti svoje nezadovoljstvo, a za svaki eventualni incident biće odgovorna vlast koja nema sluha da razume brigu naroda za opstanak Srbije, već ga bahato ponižava i preti reakcijom policije“, naglašeno je u saopštenju.\n„Novi Sad ustaje protiv nepravde“, navodi se u objavi koju dele aktivisti i razne građanske inicijative.\nDanas je predstavnik udruženja „Eko društvena akcija“ Aleksandar Matković rekao za 021.rs da se planiraju blokade, možda i na više lokacija, ali da organizatori „Kreni promeni“ još uvek nisu objavili tačno vreme i lokacije.\nLokacija i vreme blokade u Novom Sadu sada su poznati:\noznakeblokada kreni promeni protesti protesti novi sad


Obeležen dan državnosti u Požarevcu, Položeni venci na spomenik kneza Miloša • Poportal\nPrijemom u svečanim gradskim slaonima i polaganjem venaca na spomenik kneza Miloša Obrenovića, u Požarevcu je svečano obeležen Dan državnosti Srbije\nPrijemom u svečanim gradskim slaonima i polaganjem venaca na spomenik kneza Miloša Obrenovića, u Požarevcu je svečano obeležen Dan državnosti Srbije.\nVence su položili čelnici Požarevca i Kostolca, predstavnici boračkih organizacija i vladajućih stranaka SNS i SPS. Nakon intoniranja državne himne, koju je izveo gradski ženski hor „Barili” prigodnu besedu održao je istoričar dr Gordan Bojković, direktor požarevačkog Narodnog muzeja.\n-Mnogi su iz drugih zemalja dolazili u Požarevac i u njemu ostajali, a danas mladi odlaze odavde. Ovo je prilika da se svi zapitamo zašto je to tako – rekao je Bojković.\nPosle polaganja venaca, u Gradskoj galeriji savremene umetnosti otvorena je izložba „Milutin Milanković – život i delo“, posvećena našem poznatom matematičaru i astronomu, koju su organizovali Grad Požarevac, Savez inženjera i tehničara i Narodni muzej Požarevac.


Aktivnosti na unapređenju sistema javnog osvetljenja\nGrad Vranje otpočeo je sa realizacijom aktivnosti na tekućem održavanju i unapređenju sistema javnog osvetljenja u užem gradskom jezgru i u seoskim mesnim zajednicama. Ovo je za zvaničan gradski sajt izjavio pomoćnik gradonačelnika Saša Pešić.\nOkvirnim sporazumom, predviđeno je održavanje koje podrazumeva zamenu starih živinih sijalica. One više nisu u proizvodnji, a nova led rasveta, osim što je energetski efikasnija, ima i životni vek od 70.000 do 100.000 radnih sati. U prvoj fazi, koja će trajati do 31. decembra ove godine, planirano je ulaganje u unapređenje sistema javne rasvete u visini od 9.2 miliona dinara. Imajući u vidu da će radovi ukupno trajati tri godine, planira se ulaganje u ukupnoj vrednosti od 111 miliona dinara.\nO kakvoj se uštedi radi, najbolje pokazuje podatak da će, nakon zamene svih 5000 živinih sijalica na celoj teritoriji Grada, ukupan trošak od 65 miliona koliko je trebalo za održavanje sistema javnog osvetljenja, biti smanjen na 30 miliona dinara na godišnjem nivou. Radove na unapređenju sistema javne rasvete izvode konzorcijumi Jug Elektro i Tesla Sistemi Doo Beograd.


Tag / Nikola Mirotić / Vesti online\nĐoković Mirotiću: „Živ bio, bog ti pomogao“ (FOTO)\nAmerički mediji su preneli informaciju da je španski košarkaški reprezentativac doživeo povredu.\nDončiću nagrada "Zvezda u usponu", Lesor treći\nKošarkaš Real Madrida Luka Dončić drugu godinu zaredom dobitnik je Evroligine nagrade "Zvezda u usponu" za najboljeg mladog igrača na Starom kontinentu.\nGolden Stejt i Nju Orleans na 3:0, brejk Filadelfije za 2:1\nKošarkaši Golden Stejta pobedom u gostima nad San Antoniom 110:97 poveli su sa 3:0 u plej-of seriji NBA lige, isto kao i Nju Orleans protiv Portlanda 119:102.\nČikago hoće da trejduje Mirotića\nNokauteru suspenzija, Mirotiću bolovanje\nMirotić dobio batine od saigrača, završio u bolnici sa slomljenom vilicom\nSezona za Čikago Bulse zvanično još nije počela, a tim iz "vetrovitog grada" već se suočio sa velikim problem pošto su se dva igrača na treningu fizički sukobila, a sve je završeno veoma...\nMirotiću novi ugovor u Čikagu\nKrilo Nikola Mirotić potpisao je novi dvogodišnji ugovor sa Bulsima vredan 27 miliona dolara.\nKumovi roditelji košarkaša Mirotića\nPrigodnim duhovnim i kulturnim sadržajima obeležen je Dan manastira posvećenog Vavedenju Presvete Bogorodice u Bliškovi kod Bijelog Polja. Manastir koji je sagrađen u XII veku obnovljen je pre...\nNBA: Poraz Denvera, zapažen učinak Jokića\nKošarkaši Denvera poraženi su rano jutros na gostovanju Nju Orleansu rezultatom 95:101, a mladi srpski centar Nikola Jokić je dao devet poena. On je na parketu proveo 23 minuta i imao je i osam...


Sveti Stefan uplatio 50 hiljada eura\nAkcionarsko društvo ,,Sveti Stefan hoteli“ Budva uplatilo je donaciju od 50.000,00 eura Nacionalnom koordinacionom tijelu za zarazne bolesti Crne Gore, kao podrška građanima i privredi u cilju umanjenja negativnih efekata od epidemije virusa COVID-19.\nKomunalna policija i inspekcija zapečatila sve sportske objekte i šetališta od Petrovca do Budve\nNove zabrane: korišćenje šetališta, plaža, parkova\nOpštinski Tim za zaštitu i spašavanje na damas održanoj sjednici usvojio je novi set mjera za subijanje širenja koronavirusa.\nBiće objavljena imena osoba u samoizolaciji\n“Nacionalnio koordinaciono tijalo za zarazne bolesti počeće večeras objavljivanje identiteta lica u samoizolaciji: neka svaki građanin zna ko ga od komšija i sugrađana nedisciplinom dovodi u opasnost'', navedeno je na Tviteru Vlade.\nInstitut za javno zdravlje: nema novozaraženih\n“Upravo je završena analiza 12 uzoraka. Svi analizirani uzorci su negativni”, saopšteno je iz Instituta za javno zdravlje.


Planovi Centra za socijalni rad: Porodično savjetovalište se seli u Novu Varoš Planovi Centra za socijalni rad: Porodično savjetovalište se seli u Novu Varoš\nPlanovi Centra za socijalni rad: Porodično savjetovalište se seli u Novu Varoš\nObjavljeno: 29. 8. 2019 u 20:00h\n13. 11. 2019. | 10:10\n26. 09. 2019. | 18:05\nHraniteljske porodice pružile dom za 62 djece\nCentar za socijalni rad planira izmjestiti Porodično savjetovalište sa trenutne lokacije u Upravi ove javne ustanove u centralnom dijelu grada, na novu lokaciju u naselju Nova Varoš.\nPorodično savjetovalište funkcioniše od 2006. godine u okviru ovog Centra u Gundulićevoj 31 i sastavni je dio organizacione jedinice Odjeljenja za porodično pravnu zaštitu.\n“Porodično savjetovalište bi izmještanjem sa lokacije centra i dalje bilo sastavni dio organizacije na isti način i pod istim uslovima kao i do sada, samo na drugoj lokaciji. Novi prostor za Porodično savjetovalište je planiran u Njegoševoj ulici” – ističu u Centru.\nNapomenuli su da će uputiti prijedlog projekta UNDP, putem kojeg bi se trebalo obezbjediti opremanje tog prostora za rad.\nObjasnili su da bi novo savjetovalište trebalo da bude smješteno u funkcionalnijem prostoru pogodnom za individualni i grupni rad.\n“U okviru novog prostora stvorile bi se pretpostavke za širenje preventivnog rada sa djecom, mladima i porodicom, u okviru promocije zdravih stilova života, zdrave porodice i kvalitetnih porodičnih odnosa” –rekli su u Centru.\nNaveli su da je Banjaluka prepoznata u okruženju po uslugama preventivnog rada koje nudi, a porodično savjetovalište, koje pruža besplatne usluge građanima, je centralizovano i vremenom se pokazalo da je potrebno unaprjeđenje i širenje ponude usluga za građane.\n“Kada pogledamo veće gradove u okruženju, usluge porodičnog savjetovališta su organizovane u okviru zasebnih organizacionih jedinica centara za socijalni rad ili čak posebnih ustanova za rad sa porodicom i djecom. Izmještanjem usluge porodičnog savjetovališta, dobijamo prostorne kapacitete i mogućnost povećanja obima i kvalitete usluga porodičnih terapeuta za građane. U gradu postoji par privatnih ustanova koje nude usluge porodičnog savjetovanja koje su stavljene na tržište. Smatramo da javna usluga porodičnog savjetovanja, koja je besplatna za građane, takođe treba da bude jednako kvalitetna i dostupna građanima, koji nisu u prilici da plate uslugu privatnog savjetovanja” – dodaju.\nNaveli su da na godišnjem nivou Porodično savjetovalište ima između 260 i 300 predmeta.\n“Od početka godine, Porodično savjetovalište je zaprimilo 110 novih predmeta, gdje uglavnom radimo sa parovima. Ukoliko tom broju dodamo i grupni rad sa hraniteljima, savjetovalište je do danas radilo sa preko 220 parova i grupom od 30 hranitelja. Najčešća problematika kojom se bavimo su poremećeni partnerski odnosi, konfliktni razvodi i odnosi prije i proslije razvoda, konfliktni odnosi prije i poslije okončanja vanbračnih zajednica, povjeravanje maloljetne dece nakon prekida vanbračnih zajednica, kao i rad na unapređenju roditeljstva i grupni rad sa hraniteljima”- kažu u Centru.\nUsluge Porodičnog savjetovališta besplatne\nU Centru za socijalni rad su rekli da je Porodično savjetovalište posvećeno preventivnom i terapijskom radu sa članovima porodične zajednice.\n“Sve usluge ovog savjetovališta za građane su besplatne. Savjetodavno-terapijski rad se odnosi na rad sa disfunkcionalnim porodicama koje obilježavaju konfliktni partnerski i roditeljski odnosi, neadekvatno vršenje roditeljskih dužnosti, rad na saniranju svih oblika porodičnog nasilja, te poboljšanju odnosa između roditelja i djece posebno u adolescentnoj krizi, te grupni rad jednom mjesečno sa hraniteljima kod kojih su zbrinuta deca bez adekvatnog roditeljskog staranja. Ovi poslovi obuhvataju i dostavljanje mišljenja MUP-u za izdavanje putnih isprava tamo gdje ne postoji saglasnost oba roditelja” –naveli su u Centru.\nTagovi: BanjalukaCentar za socijalni rad


CASE: Titan Cementara | odgovornoposlovanje.rs\nTITAN Cementara Kosjerić – Korak ka unapređenju bezbednosti i zdravlja na radu\nPeriod implementacije: Projekat se realizuje od 2008. godine\nLokacija: Kosjerić, Srbija\nU politici društveno odgovornog poslovanja kompanije TITAN, oblast bezbednosti i zdravlja na radu predstavlja prioritet. Jedan od razloga pokretanja projekta jeste ambicija kompanije da bude lider u oblasti bezbednosti i zdravlja na radu u jugoistočnoj Evropi, što je ujedno i strategija TITAN Grupe o standardima bezbednosti na radnom mestu.\nPre pokretanja projekta, u kompaniji je bila prisutna generalna svest o bezbednosti, ali nije postojao ustanovljen sistem upravljanja bezbednošću i zdravljem na radu, koji bi garantovao kontinuirana poboljšanja na ovom polju. Takođe, postojale su dobre prakse koje su se sprovodile lokalno i ad hoc, ali ne i na struktuiran način i nisu se međusobno razmenjivale između kompanija članica TITAN Grupe. Nije postojala jasna raspodela odgovornosti, kao ni međusobna povezanost između osoba zaduženih za sprovođenje bezbednosnih procedura i linijskih menadžera. Iako su mnoge procedure i pravila uspostavljeni, nebezbedni postupci i ponašanja su se tolerisali bez dovoljnog podsticanja da se standardi primenjuju. Bezbednosni programi nisu bili dovoljno razvijeni kako bi motivisali menadžment i zaposlene da bezbednosne rizike svedu na minimum. Briga o bezbednosti ugovarača je bila prisutna, ali je nedostajao sistemski pristup koji bi uključivao sve relevantne učesnike.\nGlavni cilj ovog projekta je prevencija povreda na radu i stvaranje radnog okruženja bez povreda na radu, koje je moguće dostići uvođenjem sistema bezbednosti, unapređenjem procedura i primenom najboljih bezbednosnih praksi i znanja, kao i stalnim povećanjem svesti kod svih zaposlenih o značaju bezbednog obavljanja svih radnih aktivnosti. Projekat je obuhvatao tri faze: fazu procene trenutnog stanja, planiranje i predviđanje budućeg stanja, zatim fazu realizacije planiranih aktivnosti koje treba da poboljšaju zatečeno stanje i fazu kontinuiranog unapređenja.\nU 2009. godini održani su treninzi i edukacija za operativni menadžment kompanije, na kojima je definisana organizacija bezbednosti u TITAN Cementari Kosjerić i određeni su lični ciljevi koje zaposleni mogu da sprovedu kako na kratkoročnom, tako i na dugoročnom planu. Treninzi su se sastojali od različitih tematskih lekcija, koje su uključivale i rešavanje bezbednosnih problema i situacija, moguće posledice svake povrede po osobu, njene kolege, porodicu i kompaniju. Planirano je da učešće svih zaposlenih bude ostvareno kroz odbore za bezbednost, istrage incidenata, revizije bezbednosti i stalno podsticanje i davanje ličnog primera.\nOd 2009. do 2013. godine, implementirano je oko 50 bezbednosnih procedura, poboljšani su standardi bezbednosti (postavljanje zaštitnih ograda, skela, stepenica…) i implementirane najbolje bezbednosne prakse: Sistem dozvole za rad, LOTO (log-out, tag-out-isključi i obeleži) procedure, Bezbednosne revizije (nadgledanje stanja bezbednosti na terenu) koje obavljaju svi zaposleni, Istraga incidenata itd. Samo u 2012. godini izvršeno je 150 istraga incidenata i propisano više od 400 mera za poboljšanje. Ustanovljeni su treninzi za bezbedan rad za sve zaposlene, naročito iz oblasti reagovanja u vanrednim situacijama, kao što su evakuacija, požari, spašavanje sa teško dostupnih mesta itd. U periodu od 2009. do 2012. ostvareno je više od 10 časova bezbednosnih treninga po zaposlenom godišnje. Uspostavljena je nulta tolerancija prema nebezbednom ponašanju na radnom mestu, kao i veća disciplina.\nLinijski menadžeri su preuzeli više odgovornosti, a bezbednost je postala osnovno obeležje kompanije. Oblast bezbednosti i zdravlja na radu deo je i godišnje ocene učinka, dok su aktivnosti ugovarača deo redovnog sistema revizije. Uspostavljen je prediktivni program za održavanje opreme kao što su boce pod pritiskom, oprema za slučaj opasnosti, rezervoari i slično.\nSmanjenjem broja povreda na radu – 2011. dostignuto je maksimalnih 560 dana bez povrede na radu – smanjen i broj dana bolovanja i odsustva sa posla, a motivacija zaposlenih je značajno porasla, i TITAN Cementara Kosjerić je postala jedna od vodećih kompanija na polju bezbednosti i zdravlja na radu u svom okruženju.\nIzazovi i naučene lekcije:\nJedna od glavnih prepreka pri realizaciji projekta bila je promena načina obavljanja posla radnika koji po više decenija obavljaju svoj posao na određen usvojeni način. Iako je vremenom stečene loše navike teško promeniti, uključivanje svih zaposlenih u projekat dovelo je do toga da se učenjem prihvataju novi metodi za bezbedno obavljanje posla. Treninzi bezbednosti, svakodnevni razgovori sa pojedincima o važnosti primene novog sistema bezbednosti, nagrađivanje za najbolje predloge za unapređenje bezbednosti su neki od metoda kojima su prevaziđeni ovi izazovi.\n„Tema bezbednosti i zdravlja na radu je pre početka realizovanja ovog projekta bila shvatana kao niz obaveza kojima se moraju ispuniti zakonske odredbe. Nakon 5 godina sprovođenja TITAN-DuPont projekta stvari su se promenile iz korena – bezbednost i zdravlje ljudi su za sve zaposlene postali prioritet u obavljanju svake aktivnosti. Tokom primene ovog projekta dobijen je i sertifikat ISO 18001 kojim je nepovratno trasiran put kontinuiranog poboljšanja i unapređenja bezbednog radnog okruženja. Primenom sistema bezbednosti, svi u kompaniji su postali svesni da je radno okruženje bez povreda na radu dostižan cilj i da samo punom posvećenošću svakog pojedinca kao dela sistema, ovaj cilj može biti i dostignut.“\nPavle Ljubičić, Inženjer bezbednosti i zdravlja na radu\nKako se pokazalo, kvalitetne procedure i uputstva za bezbedan rad, kao i nadzor nad primenom propisa bezbednosti predstavljaju dobru osnovu, ali nisu ono što čini da sistem zaživi. Jedini način da sistem bude održiv jeste povećanje svesti zaposlenih i prihvatanje bezbednog ponašanja kao načina života, u šta je potrebno uložiti kontinuiran trud.


SDP neobavešten o kampanji Srpske liste\nGrađanska inicijativa SDP nije zvanično obaveštena o nastavku izborne kampanje Srpske liste, kaže za KIM radio Ksenija Božović.\nGI SDP Olivera Ivanovića je nakon raspisivanja parlamentarnih izbora na Kosovu postigla dogovor o zajedničkom učešću na izborima sa građanskom inicijativom Srpska i Samostalnom liberalnom strankom.\nJuče je, nakon razgovora sa predstavnicima državnog vrha Srbije, Srpska lista odlučila da nastavi izbornu kampanju.\nO tome, međutim, nisu obavešteni svi kandidati sa liste, tvrdi Ksenija Božović.\n„Oni su nama rekli da se izbori bojkotuju i da su se postavili određeni uslovi CIK-u. Mi nemamo nikakvu informaciju kakvi su sada nastupi, da li se nešto u međuvremenu promenilo, da li su naši zahtevi u CIK-u uvaženi. Očekujemo da se ozbiljnije pristupi problemu u kojem se nalazimo i očekujemo da nas neko zvanično obavesti o daljoj situaciji,“ kaže Ksenija Božović.\nBožovićeva smatra da bi nosilac Srpske liste Branimir Stojanović i njegovi saradnici trebalo da iznesu jasan stav o nastavku kampanje i učešću na parlamentarnim izborima.\n„Do sada je sve nejasno, nema nikakvih instrukcija i ja smatram da treba da izađu sa jasnim stavom“.\nPrema njenim rečima, Srbi na severu nisu dovoljno motivisani da izađu na glasanje, te da ne očekuje veliki odziv birača.\n„Ljudi su više umorni od izbora i mislim da treba dodatna energija, snaga i motivacija ovih ljudi da bi izašli na izbore. Zbog ovih problema koje imamo, ljudi su ovde zbunjeni, sve im je totalno nejasno. Zato, ja očekujem da oni koji su odgovorni za organizaciju izađu sa jasnim stavom po pitanju izbora koji će se održati u nedelju“.\nKsenija Božović jedna je od kandidata sa Srpske liste koja se nije zalagala za bojkot kampanje.\n„Ja sam rekla da zbog situacije u kojoj se nalazimo bojkot nije rešenje i da nam bojkot neće doneti dobro.“\nPredsednici četiri opštine na severu Kosova nisu doneli odluku o izlasku na izbore zbog odluke Cenralne izborne komisije o raspodeli mandata, rekao je za Betu Dragan Jablanović gradonačelnik Leposavića.\n08.03.2021 Neuspela pljačka kod Badovačkog jezera (918)\n08.03.2021 Još 12 osoba zaraženo koronavirusom (210)\n08.03.2021 Šilovo: Pucnjava u kafani, jedan ranjen (148)


Šabac muškarci zainteresovani za Hrišćanski dejt, Upoznavanje radi hrišćanskog braka\nŠabac Muškarci Zainteresovani Za Hrišćanski Dejt\nDa li tražite partnera? Prelistajte nove članove u nastavku i možda baš pronađete svog idealnog partnera. Započnite razgovor i organizujte druženje ove nedelje. Naš sajt ima mnogo registrovanih korisnika koji ne mogu da dočekaju da se upoznaju sa nekim kao Vi! Registrujte svoj 100% besplatan nalog danas\nObrazovan, situiran, samouveren,porodičan,traži samostalnu i sposobnu devojku-ženu\nUsamljeni ste i živite blizu Šabac? Stupite u kontakt samnom\nrazveden 182/95 crna kosa brao oci\nPretraga Korisnika U Šabac


Sportske.net - I Zvezdi i u Novom Sadu iste evropske sudije, Voši i Partizanu "penaldžija"\nI Zvezdi i u Novom Sadu iste evropske sudije, Voši i Partizanu "penaldžija"\nPoznate sudije za predstojeće kolo.\nLing Long Superliga Srbije objavila je spisak arbitara koji će biti na radnom zadatku tokom predstojećeg 2. kola domaćeg prvenstva.\nKao po običaju, najveći broj očiju je usmeren ka Crvenoj zvezdi i Partizanu. Aktuelni prvak zemlje će za rivala imati lučansku Mladost i veliki su favoriti da osvoje prva tri boda posle remija u uvodnom kolu sa Vojvodinom.\nNa centru "Marakane" naći će se Miloš Milanović, kojem će pomagati Jovan Grujić i Jovan Petrović. Sudije evropskog kalibra, koji u svojim životopisima imaju finala Lige šampiona i Lige Evrope Dalibor Đurđević i Milovan Ristić obavljaće funksiju VAR, odnosno AVAR.\nKada je reč o meču koji izaziva najveću pažnju budući da je u pitanju derbi u Novom Sadu gde će Vojvodina ugostiti Partizan, glavni sudija biće dobro poznati Novak Simović.\nU domaćim okvirima važi za jednog od sudija koji uživa veliko poverenje FSS. Prethodne sezone sudio je 27 puta u domaćem prvenstvu, a čak 18 puta je pokazivao na belu tačku. Grešio ili ne, sada pravo na tako nešto neće imati, s obzirom na to da je VAR tehnologija, kako je poznato, uvedena u domaći fudbal.\nNjemu će pomagati Miloš Đorović, te rođeni brat Miloš Simović. U VAR sobi u Staroj Pazovi biće identičan dvojac kao i sa meča Crvene zvezde i Mladosti - Dalibor Đurđević i Milovan Ristić.\nZbog nedovoljnog broja arbitara, sudije se ponavljaju u istom kolu, ali u drugačijim ulogama, te to ni ubuduće ne bi trebalo da bude iznenađenje.\nČim mu je rođeni brat asistent, sigurno je pošteno došao do tog mesta.


Kako vas nije sramota da obmanjujete javnost i optužujete policajce za nešto što se nije dogodilo? – Nezavisni Policijski Sindikat Srbije\nKako vas nije sramota da obmanjujete javnost i optužujete policajce za nešto što se nije dogodilo?\nHome/Vesti/Kako vas nije sramota da obmanjujete javnost i optužujete policajce za nešto što se nije dogodilo?\nSvedoci smo da ne prođe dan a da pripadnici Ministarstva unutrašnjih poslova Srbije ne demonstriraju hrabrost, humanost, požrtvovanje i profesionalizam spasavajući ljudske živote i osiguravajući bezbednost naših građana, međutim, ponekad sve to ostane u pozadini pokušaja da se obmanom javnosti srpska policija obezvredi i stavi na stub srama.\nPoslednji takav slučaj dogodio se posle protesta udruženja CarGo, koje je objavilo snimak policijske intervencije kako bi optužili policajce da su bili nasilni prema okupljenima u Batajnici, iako se na tom snimku jasno vidi da su pripadnici Interventne jedinice, bez ikakve sile, samo zaobišli one koji im nisu dozvolili da obave svoju zakonom propisanu dužnost.\nNaše kolege iz Interventne jedinice pojavile su se, naime, na skupu posle poziva Komunalne policije, ali im nekoliko osoba nije dozvoljavalo da vozilom priđu na mesto događaja. Snimak zapravo ne samo da pokazuje kako policajci pokušavaju da obiđu te ljude, već da nikakvo nasilje nije postojalo s njihove strane i da su jedino bili nasilni oni koji su pokušali da im stanu na put.\nPosebnu dimenziju pri obmani javnosti demonstrirali su pojedini mediji, koji su uz bombastiče naslove o policijskom nasilju objavili i pomenuti snimak, iako svako ko ima oči može da vidi da nikakvog nasilja tamo nije bilo. Što nije ni korektno, a ni moralno, imajući u vidu da, iz njima znanih interesa, pokušavaju da stigmatizuju pripadnike Interventne jedinice koji svakodnevno obavljaju najteže zadatke i realizuju najrizičnija hapšenja na teritoriji Beograda, doprinoseći tako sigurnosti građana.\nZa mnoge njihove akcije javnost i ne zna, niti mediji objavljuju sve zasluge Interventne jedinice, ali zato retko kada propuste priliku da ih stave na stub srama, čak i kad je evidentno da iza svega stoje najobičnije laži.\nNezavisni policijski sindikat Srbije iz tog razloga postavlja samo jedno pitanje: kako vas nije sramota da obmanjujete javnost i optužujete policajce za nešto što se nije dogodilo?


Svetski dan deteta – koliko je pandemija promenila svakodnevicu najmlađih - Izazov\nSvetski dan deteta – koliko je pandemija promenila svakodnevicu najmlađih\nRadio-televizija Srbije\t 20. novembra 2021. 16:39\nSva deca treba da imaju jednaka prava bez obzira na rasu, boju kože, poreklo, veroispovest, imovinsko stanje ili drugi status – piše u Konvenciji o pravima deteta, koju je ratfikovala i Srbija. U praksi je tokom poslednjih decenija, i u svetu i kod nas, učinjeno mnogo, smatraju upućeni, ali najmlađi se i dalje suočavaju sa brojnim poteškoćama.\n"Ono što je dobro u našoj zemlji da sve više dece pohađa predškolsko obrazovanje, preko 60 odsto dece ide u vrtiće, međutim kada pogledamo siromašnu decu, decu iz siromašnih porodica taj procenat je mnogo manji tek negde oko 11 posto i 7 posto je za decu iz romskih porodica. Dobra vest je da sada imamo više devojčica iz romskih naselja koja idu u srednju školu", navela je Jadranka Milanović iz Unicefa.\nNjihov položaj je aktuelna pandemija dodatno ugrozila, a na površinu su isplivali novi problemi.\n"To je problem mentalnog zdravlja, što nije ni čudo kada znamo koliko su uskraćena deca bila i za fiizičke i za socijalne kontakte, druženja sa drugima. Pre pandemije je bilo njih 7 posto dece koja žive u siromaštvu, a pandemija je doprinela tome da te porodice sa decom, a posebno iz najsiromašijih porodica, da su izgubili primanja i zato je njima mnogo veći problem i da obezbede sve što je potrebno za njihovu decu", dodala je Milanovićeva.\nU znak solidarnosti sa najugroženijom decom u celom svetu, plavom bojom će biti osvetljeni kupola Narodne skupštine, Palata Albanija, Most na Adi i fontana na Slaviji.


Čelsi pobedio za sebe, ali i za Zvezdu, Lesteru sad “visi” Liga šampiona – BGD Novine\nČelsi pobedio za…\nČelsi pobedio za sebe, ali i za Zvezdu, Lesteru sad “visi” Liga šampiona\nBiće drame za treće i četrvto mesto u Premijer ligi u poslednjoj rundi, za dva preostala mesta koja vode u Ligu šampiona i dalje se tesno bore Čelsi, Lester i Liverpul, s tim da su “Plavci” u utorak uveče napravili možda i ključni iskorak ka tom cilju.\nČeta Tomasa Tuhela savladala je Lester u direktnom duelu za prolaz u Top4 rezultatom 2:1 pred više hiljada navijača na “Stamford Bridžu”, probila se na treće mesto ispred “Lisica” i Liverpula koji ima meč manje.\nOsim što se i revanširao Rodžersovom timu za nedavni poraz u finalu FA Kupa, Čelsi je “odigrao” i za Crvenu zvezdu čiji početak puta u kvalifikacijama za elitno takmičenje naredne sezone, direktno zavisi od plasmana “Plavaca” u Premijer ligi.\n– Svim snagama navijamo da Čelsi bude u prvih četiri, ako ne, onda da Siti pobedi u finalu. Dobre pripreme, dobar start želim svima, tako da nas opet čeka mnogo izazova i lepih utakmica i jedva čekam – rekao je Dejan Stanković o planovima za Ligu šampiona.\nZnačaj meča učinio je svoje pa je bilo i varnica na relaciji dva tima, gotovo da je izbila opšta tuča pred sam kraj kada je već bilo jasno da londonski tim ide ka pobedi. Nekoliko igrača sa obe strane su ušli u klinč, Ihenačo je bio ratoboran, priključili su mu se saigrači, ali nisu ustuknuli ni “Plavci”, pa je tek nakon nekoliko minuta situacija dovedena pod kontrolu.\nSituacija na tabeli je sada takva da je Lester u najnepovoljnijoj poziciji pred poslednjih 90 minuta fudbala na Ostrvu. “Lisice” su trenutno 4. sa 66 bodova, Čelsi ima bod više, a Liverpul 63 i meč manje (sa Barnlijem).


Crypto Market - Petina sveta bi mogla da ima DIGITALNE VALUTE za tri godine\nPetina sveta bi mogla da ima DIGITALNE VALUTE za tri godine\nCentralne banke koje predstavljaju petinu svetske populacije verovatno će izdavati sopstvene digitalne valute u naredne tri godine, pokazalo je istraživanje krovne grupe centralnih banaka, Banke za međunarodna poravnanja (BIS).\nFizička upotreba gotovine opada na globalnom nivou,a vlade širom sveta žele da se "odbrane od pretnje njihovim moćima štampanja novca" koju predstavljaju kriptovalute, navodi se u istraživanju.\nIstovremeno, centralne banke koje su prihvatile negativne kamatne stope razmatraju da li bi digitalna gotovina mogla da se koristi za sprovođenje ove "radikalne politike".\nBIS-ovo istraživanje u kome je učestvovalo 65 centralnih banaka pokazalo je da 86% njih razmatra prednosti i nedostatke digitalnih valuta. Istraživanje pokazuje da su centralne banke u ekonomijama u razvoju naklonjenije digitalnim valutama od banaka u jačim ekonomijama.\nU oktobru prošle godine , Bahami su postali prva zemlja koja je lansirala digitalni novac opšte namene, pod nazivom Peskoviti dolar (Sand Dollar). Brojne veće zemlje takođe su testirale uvođenje digitalne valute, među kojima je najveća Kina.\nPetina centralnih banaka iz glavnih ekonomija koje su odgovorile na istraživanje reklo je da j eizdavanje digitalnih valuta "moguće" u kratkom ili srednjem roku u poređenju sa samo jednom bankom prošle godine.\nNarodna banka Kine je u avgustu proširila testiranje svoje digitaln evalute (Renminbi) na svoja tri najveća urbana regiona, koja zajedno sadrže 400 miliona ljudi.\nPredsednica Evropske centralne banke (ECB) je rekla da ECB nastavlja sa radom na svom digitalnom evru, pored toga Švedska E-Kruna napreduje, a šef američke Federalne rezerve je rekao da "eksperimentišu" sa digitalnim dolarom.\nIstraživanje BIS-a je takođe pokazalo da više od četvrtine centralnih banaka trenutno nema ovlašćenje da izdaje svoje digitalne valute, a oko 48% njih još uvek nije sigurno.\nDok oko 60% smatra da je malo verovatno da će izdati bilo koju vrstu digitalne valute u kratkom ili srednjem roku.\nU celini, međutim, "centralne banke prelaze u naprednije faze izdavanja digitalnih valuta, prelazeći od konceptualnog istraživanja do prektičnog eksperimentisanja", zaključuje se u istraživanju.\nDragi naši, usled početka primene dopune zakona o sprečavanju pranja novca i finansiranju terorizma koji...\nDragi naši, u naredne dve nedelje (14.05-28.05) provizije na kupovinu kriptovaluta bice smanjene na:...


Poštanska štedionica Srpske ide u stečaj – Banjaluka24\nPoštanska štedionica Srpske ide u stečaj\nVlada Republike Srpske odlučila je da pokrene stečaj u Poštanskoj štedionici RS, dvije decenije nakon što joj je oduzeta dozvola za obavljanje bankarskih poslova.\nOdluka o pokretanju stečaja u Poštanskoj štedionici, koja je u vlasništvu Ministarstva finansija RS (78,3 odsto) i Fonda za penzijsko i invalidsko osiguranje RS (21,7 odsto) donesena je u junu na Skupštini akcionara. Na osnovu te odluke Ministarstvo finansija je juče podnijelo prijedlog za stečaj Vladi RS koja ga je prihvatila.\nRazlog za otvaranje stečaja je loše poslovanje i platežna nesposobnost preduzeća koje se proteklih godina bavilo izdavanjem poslovnih prostora koje ima u svom vlasništvu.\n„Zbog nastupajuće platežne nesposobnosti i lošeg poslovanja došlo je do nemogućnosti izmirivanja obaveza usljed čega je račun društva blokiran krajem februara od strane privrednog društva „Čistoća“. Zbog neplaćanja komunalnih usluga i procjene da Poštanska štedionica RS ne može da ostvari dovoljne prihode u cilju nastavka normalnog poslovanja, Nadzorni odbor preduzeća je dostavio Skupštini akcionara prijedlog odluke o pokretanju stečaja“, kazali su za CAPITAL u Ministarstvu finansija RS.\nPojasnili su da je Zakonom o stečaju propisano da Vlada daje saglasnost za pokretanje stečajnog postupka kada se radi o preduzeću u većinskom vlasništvu RS, te je zbog toga Ministarstvo finansija predložilo Vladi donošenje ove odluke.\nInače, zgrada Poštanske štedionice u centru Banjaluke prodata je prošle godine kompaniji „Prointer“ za 2,6 miliona KM na licitaciji koja je održana na Đurđevdan prošle godine, u jeku pandemije virusa korona i ograničenog kretanja.\nZgradu je prodao Fond za penzijsko i invalidsko osiguranje RS, nakon što mu je Poštanska štedionica ustupila tu nekretninu zajedno sa zemljištem na ime djelimičnog izmirenja obaveze nastale po osnovu sudskog spora koji je Fond dobio.\nNa kraju prošle godine Poštanska štedionica je imala još 2,86 miliona KM neizmirenih obaveza prema Fondu PIO, a po osnovu tog spora.\nU Fondu su ranije za CAPITAL rekli da je Poštanska štedionica nakon gubitka dozvole za obavljanje poslova osnovne djelatnosti svoje poslovanje svela na izdavanje poslovdnog prostora od kojeg je imala određene prihode iz kojih su pokrivani minimalni tekući rashodi, ali ne i dugovi iz ranijeg perioda.\nZabava do ponoći: Sutra noćno kupanje u “Akvani”


Snimak marša autobusa ka Budućnosti Srbije - Srbija u 26 sekundi\nNoizz, Dragana Pandurević\t21.04.2019 17:49\nOvo je Srbija - reče Ana Brnabić na mitingu vladajućeg režima u Beogradu, manifestaciji kojom je predsednik odgovorio na prošlonedeljni protest "1 od 5 miliona".\nvelikom finalu njegove turneje po zemlji na desetine hiljada ljudi se slilo u Beograd da pruži podršku Aleksandru Vučiću, jer što da ne. Kolona autobusa duga kilometrima blokirala je saobraćaj u velikom delu grada, sreća pa je za petak 19. prećutno proglašeno vanredno stanje te se u Beogradu mahom nije mrdalo iz stana, a s posla se bežalo ranije, naročito u državnim instituicijama i preduzećima. Poruka Javnog servisa bila je jasna - ne krećite nigde kolima ako ne morate.\nNa stotine autobusa došlo je u Beograd, a u medijima i na društvenim mrežama širile su se informacije o metodama kojima su organizatori ispunjavali svoje kvote.\nJedan pogled na kolonu autobusa dovoljno govori o tome koliko su uspešno organizatori skupili masu za miting čiji je glavni cilj veličanje kulta Aleksandra Vučića i upiranje prstom u opoziciju sa porukom "nas je više".\nGrađani koji su došli na skup i oni koji su ispred svojih monitora i displeja pratili o čemu se priča ispred Skupštine, mogli su da čuju da su Srbija ti ljudi koji su tu, a oni drugi nisu i da moramo biti jedinstveni u tome da različito mišljenje i kritika ne treba i ne smeju da postoje.\nU istom danu ispred zgrade Tužilaštva u Beogradu održan je skup novinara koji su javno izrazili nezadovoljstvo radom tužilaštva i strepnje za sopstvenu bezbednost.\nNovinar Slobodan Georgiev, koji je na snimku objavljenom na Tviteru označen kao "izdajnik koji je plaćen za pljuvanje Vučića", rekao je za N1 da se pokazalo da to tužilaštvo nije voljno da postupa po prijavama novinara medija koji nisu bliski vlasti, a koji redovno dobijaju pretnje na društvenim mrežama.\nNovinarka Tamara Skrozza ocenila je da je najveći problem u vezi sa pretnjama novinarima u tome što kako je rekla, "pravosuđe može da ćuti na sve što se dešava".\n- Ako se nama novinarima nešto bude desilo, vi ćete biti krivi jer ne radite svoj posao - poručila je novinarka nedeljnika "Vreme" Jovana Gligorijević zaposlenima u Tužilaštvu za borbu protiv visokotehnološkog kriminala povodom serije napada i pretnji kojima su poslednjih dana izloženi novinari u Srbiji.


Carine Roitfeld lansira sopstveni brend parfema - Harper's BAZAAR Srbija\nLepota / Parfemi 06. maj 2019.\nOsnivač CR Fashion Book-a, globalni modni direktor Harper’s BAZAAR magazina i modni savetnik brenda Karl Lagerfeld, zakoračila je u beauty svet lansirajući prvu kolekciju parfema koju čine sedam unisex mirisnih nota. Pored svega što je uspela da ostvari, Carine je odlučila da isproba nešto sasvim novo, pa je ova odluka bila sasvim logična. Sedam parfema je, kao što smo rekli, unisex i inspirisani su njenim ljubavima širom sveta, iz svakog velikog grada.\nU poslednjih 20 godina je svakom stajlingu dodavala „finalni aksesoar“ – kreaciju dva parfema koje je sama pomešala. „Opium Yves Saint Laurent-a, sa malo Flower Blossom-a za dobijanje jakog parfema“, otkrila je Carine. „To je veoma jak parfem, a meni se sviđa ideja da ljudi znaju kada ulazim u prostoriju ili kada odlazim iz nje – možete osetiti da je tu blizu. Takođe volim ideju da se ljudi okreću za vama zbog vašeg parfema.“ Međutim, suprotno od brzog tempa u svetu magazina, usporila je kreativni proces poslednjeg projekt zbog čega je bilo potrebno osam godina da se kreiraju svih sedam parfema.\nIako su parfemi nazvani po njenim „ljubavnicima“, ona je u stvari bila inspirisana osobama koje imaju ključnu ulogu u njenom životu, ali i samoj inspiraciji. „Svaki ljubavnik je ideja imena koje mi mnogo znači, čak i ako u stvari u pitanju ljubavnik“, objasnila je Roitfeldova. „Aurélien“, „Orson“, „George“, „Lawrence“, „Sebastian“, „Kar-Wai“ i „Vladimir“ su imena svakog parfema koji će vas iznenaditi mirisom koji opija, bilo da je u pitanju cvetna ili začinska kombinacija. Parfemi su već sad u prodaji, požurite da nabavite svoj primerak na njenom sajtu!\nfoto: Carine Roitfeld Parfums\nparfemi lepota beauty Carine Roitfeld linija parfema unisex must have ljubavnici gradovi\nshopping trendovi kultura enterijeri moda poznati luksuz događaji


Plenković: U Srbiju ide najbolji hvatski i evropski diplomata\nTanjug 15. januara 2020. 16:06\nZAGREB – Premijer Andrej Plenković izjavio je danas u parlamentu da imenovanje ambasadora u Srbiji nije poitičko pitanje, da je Beograd važan i da je ideja da se u hrvatsku Abasadu u Srbiji pošalje jedan od najiskusnijih, kako je rekao, ne samo hrvatskih, već evropskih diplomata.\nPlenković je tokom „premijerskog sata“ odgovarao na pitanja poslanika, pa je u između ostalog komentarisao i žalbe SDP-a zbog žurbe da ambasador u Srbiji bude imenovan pre stupanja Zorana Milanovića na dužnost.\n„Koliko mi je poznato, reč je o jednom jedinom imenovanju, ideja je da (u Srbiju) pošaljemo jednog od najiskusnijih, ne samo hrvatskih nego i evropskih diplomata, Hidu Biščevića“, rekao je premijer.\nKomentarišući buduću saradnju sa izabranim predsednikom Milanovićem, Plenković je objasnio da će sarađivati na temama na kojima premijer i predsednik imaju zajedničke nadležnosti.\nNa pitanje poslanika opozicionog SDP-a Šaše Đujića šta je mišli kada govori o „tvrdoj kohabitaciji“, Plenković je rekao da se odnosi premijera i predsednika moraju posmatrati u jednom kontekstu.\n„Ovaj put je većina birača odlučila ovako, ne možemo tu ništa, možemo poštovati izborne rezultate i sarađivati u skladu sa Ustavom i zakonom. Po našem političkom sistemu, ovlašćenja predsednika bitno su drugačije nego početkom 2000. Svako će se držati svojih ovlašćenja, sarađivaćemo na temama na kojima imamo zajedničke nadležnosti“, odgovorio je Plenković Đujiću.\nPlenković je Đujiću u ironičnom tonu dobacio da vidi da se ponaša kao „pravi đak prvak“ , koji prati šta mu bivši šef stranke, a sada predsednik države kaže i ide da traži odgovore.\n„Sećam se kada je vaš drugi predsednik Ivo Josipović nastojao da sruši vladu HDZ-a, odnosno Jadranku Kosor, dva meseca pre završetka pregovora o hrvatskom članstvu u EU, u proleće 2011., svom ste silinom podržavali Facebook-proteste“, rekao je.\nDodao je da je, kako je ekao, „razlika između nas i vas, sintagma koju je uveo vaš tada predsednik stranke i vlade, ne može biti teza novootkrivenoga duha zajedništva kod zajedničara koji je postao predsednik Republike“.\n„To nije tačno, to nije autentično“, rekao je premijer.\nĐujiću mu je odgovorio da je svako nečiji đak, a dak je uspešan ako nadmaši učitelja.\n„Milanović je možda bio bivši, a sada je budući, a vi kad postanete bivši, ostaćete bivši za sva vremena“, rekao je Đujić premijeru.


Netanjahu: Izrael neće potpisati pakt o migraciji, čuvaće granice\n► Netanjahu: Izrael neće potpisati pakt o migraciji, čuvaće granice\nPremijer Izraela Benjamin Netanjahu objavio je danas da se Izrael neće pridružiti globalnom paktu UN o migraciji, koji je pripremljen za potpisivanje 11. i 12. decembra u Marakešu u Maroku i koga će, kako se očekuje, potpisati većina vlada u svetu.\nSAD su među nekoliko zemlja, koje su takođe odbile pakt, navodi Asošiejted pres.\n“Dao sam instrukcije Ministarstvu spoljnih poslova da objavi da Izrael neće učestvovati ( na skupu u Marakešu) i neće potpisati pakt o migraciji”, naveo je Netanjahu u saopštenju za štampu, dodavši:” Mi imamo dužnost da štitimo naše granice od nelegalnih infiltratora. To smo radili i nastavićemo da radimo”.\nGlobalni dogovor za bezbednu, organizovanu i redovnu migraciju koji nije pravno obavezujući finalizovan je pod pokroviteljstvom UN u julu.\nAntagonizam u Izraelu prema migrantima pojačan je poslednjih godina i trenutno je u zemlji, kako se procenjuje, oko 35.000 afričkih migranata.\nOni su suočeni s neprijateljskim stavom izraelskih poslanika i stanovnika tamo gde ih ima puno.\nNa osnovu jednog istraživanja 57 procenata Izraelaca se protivi prihvatanju izbeglica koji beže od rata i sukoba, po čemu Izrael dosta zaostaje za mnogim zapadnim zemljama.\nIzraelski Visoki sud pravde je odbacio planove vlade o zatvaranju ili deportovanju migranata, tvrdeći da se mora naći rešenje u skladu s međunarodnim normama.\nAfrikanci, uglavnom iz ratom razorenog Sudana ili diktatorske Eritreje, počeli su da stižu u Izrael 2005. godine preko porozne granice s Egiptom.\nDesetine hiljada su prešle pustinjsku granicu nakon opasnih putovanja, pre nego što je Izrael završio graničnu ogradu 2012. godine, koja je zaustavila priliv migranata.\nNetanjahuovu najavu pozdravila je Cipi Hatoveli poslanica iz njegove konzervativne partije Likud inače njegova zamenica u Ministarstvu spoljnih poslova, pošto je Netanjahu i šef diplomatije, preneli su izraelski mediji.\nOna je podsetila na novi zakon o jevrejskoj nacionalnoj državi koji zahteva da vlada ima jasnu migracionu politiku koja štiti granice Izraela od nelegalnih infiltratora.Poslanici iz levičarskih partija su kritokovali Netanjahuovu odluku.\nNemački humanitarni brod spasao 65 migranata na Mediteranu\nBrod nemačke nevladine organizacije "Sea-Watć" spasao je danas 65 migranata, među kojima ima sedmoro dece i 11 žena, a čiji je brod bio u blizini libijske obale.\nU Španiji uhapšeno 11 osoba osumnjičenih za šverc migranata\nŠpanska policija saopštila je danas da je uhapsila 11 osoba osumnjičenih da pripadaju mreži šverca migranata malim brodovima preko Sredozemnog mora.\nEK traži od Mađarske objašnjenje oko migranata\nEvropska komisija je od Mađarske zatražila objašnjenje o lošem postupanju prema porodicama tražilaca azila, o kom su izvestili neki mediji a UNHCR osudio, prenela je agencija Evropa.\nMigranti gađali nemačku policiju kamenjem posle smrti azilantkinje\nNemačkoj policiji je danas trebalo nekoliko sati da dođe do tela žene koja je umrla u centru za azilante u Regensburgu u Bavarskoj jer je više od 40 besnih migranata iz centra gađalo policajce...\nU brodolomu na Mediteranu udavilo se 70 migranata\nU brodolomu na Sredozemnom moru udavilo se 70 migranata, a najmanje 16 ljudi je spaseno, objavila je Međunarodna organizacija za migracije (IOM), a prenela državna novinska agencija Tunisa TAP.


Marković: Parlamentarna većina prekršila sopstvene propise\nTanjug 4. januara 2021. 10:17\nPODGORICA – Zamenik predsednika najuticajnije opozicione DPS i bivši premijer Duško Marković tvrdi da je parlamentarna većina, usvajanjem seta zakona među kojima je i izmenjeni Zakon o slobodi veroispovesti, prekršila sopstvene propise i „bacila mrlju na ustavnost i zakonitost koju treba da štiti u svakoj prilici“.\nMarković je na svom tviter nalogu napisao da Đukanović da bri vratio zakone na ponnovo usvajanje nema obavezu da traži ničiju saglasnost niti mišljenje.\n„Pogotovu ne skupštinske većine koja je prekršila i sopstvene propise, bacivši mrlju na ustavnost i zakonitost koju treba da štiti u svakoj prilici”, napisao je Marković.\nBivši premijer je parlamentarnoj većini poručio da je predsednik Crne Gore na ovakve odluke ovlašćen Ustavom, i to kao organ vlasti koji je, kako kaže, direktno proizišao iz volje naroda, i čije interese je dužan da zaštiti.\nĐukanović je tokom proteklog vikenda vratio na ponovno odlučivanje parlamentu set zakona među kojima je i izmenjeni Zakon o slobodi veroispovesti, što je izazvalo oštre reakcije vladajuće većine, iako je to, kako se tvrdi, bilo očekivano s obzirom na to da je reč o aktu koji je bio diskriminatorni, a čiji je on bio nicijator i tvorac.\nParlamentarna većina je poručila da će zakoni biti ponovo izglasani, a da, ukoliko Đukanović i drugi put odbije da ih potpiše, pokrenuće inicijativu za njegovu smenu.


Zašto nikad nismo naspavani posle spavanja na novom mestu? – Gerila\nGerila > Zabava > Zašto nikad nismo naspavani posle spavanja na novom mestu?\nobjavljeno na Dec. 07, 2017 u 12:12 pm\nKada spavamo na novom mestu, mozak je u modusu “preživljavanja”, i isključuje se samo jedna njegova polovina, dok druga hemisfera ostaje polubudna i na oprezu. Naučnici sa Univerziteta Braun koji su otkrili ovaj fenomen, kažu da smo na svaki nepoznat zvuk spremni da skočimo.\nNa ovaj način spavaju životinje, kod ptica i morskih sisara ustanovljeno je da jedna hemisfera spava, dok je druga poput noćnog stražara. Kitovi i delfini su veoma ranjivi dok spavaju, a hemisfere njihovih mozgova spavaju naizmenično. Profesorka Masako kaže da “naši mozgovi možda imaju minijaturni sastav, kakav imaju kitovi i delfini”.\nSa ovim saznanjem, naučnici koji se bave spavanjem, mogli bi da pronađu način “isključivanja” ovog mehanizma, što bi naročito bilo važno za ljude koji su često na putu. Ljudski je mozak, naime, vrlo fleksibilan.\nTagoviistrazivanjenaučnicinaukaneispavanostnovo mestootkrićepopularna naukasanspavanjezanimljivosti\nKoji sve stranci rade u Srbiji?


Ulaganja u RiTE Ugljevik za duži vijek i manje zagađenja - Opcija\nUlaganja u RiTE Ugljevik za duži vijek i manje zagađenja\n22-11-2017 Biznis, Vijesti\nDirektor Rudnika i termoelektrane /RiTE/ “Ugljevik” Đorđe Popović izjavio je danas da je velikim ulaganjima u kapitalni remont i proces odsumporavanja ova elektrana produžila radni vijek i smanjila zagađenje u regionu.\nNa prijemu za novinare povodom krsne slave preduzeća – Mratindana koji je održan u prostorijama RiTE “Ugljevik”, Popović je ponovio da je u remont, kakav nije urađen decenijama ranije, uloženo 49 miliona KM, dok je investicija u odsumporavanje 80 miliona evra.\nPrema njegovim riječima, rok za završetak projekta odsumporavanja je 35 mjeseci i do sada je već urađeno više od polovine posla koji je obaveza iz evropskih standarda zbog kojih su zaustavljeni neki blokovi i u razvijenijim zemljama u okruženju.\n“Zagađenje iz RiTE `Ugljevik` znatno je redukovano već nakon rekonstrukcije elektrofiltera tokom remonta, što je bio preduslov za krucijalni proces odsumporavanja kojim se emisija sumpordioksida svodi na najmanju moguću mjeru”, istakao je Popović.\nOn je dodao da se na ovaj način cijeli region oslobađa velikog zagađivača, a RiTE “Ugljevik” formalno-pravno ispunjava evropske uslove za nastavak rada i nakon 2023. godine.\nTermoelektrana “Ugljevik” u pogonu je 32 godine i proizvodi trećinu struje u Republici Srpskoj, dok eksploatacija uglja na ovom području traje 119 godina.\nPreduzeće zapošljava 1.875 radnika, a samo u ovoj godini omogućilo je polaganje pripravničkog ispita za više od 120 mladih kroz model stručnog osposobljavanja.\nPopović je rekao da je RiTE “Ugljevik” nosilac razvoja privrede u lokalnoj zajednici i Republici Srpskoj i da se, kao društveno odgovorno preduzeće, uključuju u svaku humanitarnu akciju i podšrku razvoju sporta i kulture.\nDan i krsna slava RiTE “Ugljevik” obilježava se 24. novembra, a sutra će, uoči slave, tradicionalno biti služen parastos za 46 radnika ovog preduzeća koji su poginuli u odbrambenom-otadžbinskom ratu.


RTCG - Radio Televizija Crne Gore - Nacionalni javni servis :: Svijet :: Tramp u UN: Ko će biti meta ove godine?\n"BIĆE BIJESA I VATRE" 21. 09. 2018. 21:31 >> 21:12 2\n"BIĆE BIJESA I VATRE"\nPredsjednik SAD-a Donald Tramp će, sa ostalim svjetskim liderima, od ponedjeljka učestvovati na zasjedanju Generalne skupštine Ujedinjenih nacija na kojem će se raspravljati o brojnim pitanjima - od sukoba i klimatskih promjena do gladi i bolesti. Međutim, u centru pažnje vjerovatno će biti američki predsjednik, s obzirom na to da mnogi žele da čuju njegove stavove o napretku u denuklearizaciji Sjeverne Koreje, Iranu i drugim globalnim problemima.\nProšlogodišnji, prvi govor Trampa u Ujedinjenim nacijama privukao je veliku pažnju javnosti.\n“Sjedinjene Države su veoma snažne i strpljive, ali ako budu primorane da brane sebe ili svoje saveznike, neće imati drugi izbor nego da potpuno unište Sjevernu Koreju. Raketaš je u samoubilačkoj misiji”.\nTramp je svojim obraćanjem zapanjio lidere naviknute na diplomatske nijanse i sada se mnogi pitaju šta će uraditi ove godine.\n“To je bio odličan nastup za medije, koji je nevjerovatno dobro prošao na američkim televizijskim mrežama. Tramp u stvari nije ovdje da šarmira druge lidere, već da daje snažne izjave koje će završiti na naslovnim stranama uoči kongresnih izbora u Sjedinjenim Državama. Tako da će biti vatre i bijesa”, ocijenio je Ričard Gauan iz Univerzitetskog centra Ujedinjenih nacija za istraživanje.\nTaj pristup, iako nekonvencionalan i rizičan, ipak je doveo do dijaloga. Mnogi će pratiti šta će Tramp reći o Sjevernoj Koreji u govoru u utorak, koji će sjevernokorejski lider Kim Džong Un vjerovatno gledati u Pjongjangu.\nDržavni sekretar Majk Pompeo takođe je pozvao svog sjevernokorejskog kolegu da se sastanu u Njujorku. Pompeo će u četvrtak predsjedavati I sjednicom Savjeta bezbjednosti, na kojoj će učesnike izvijestiti o razgovorima sa Sjevernom Korejom i zatražiti da se sankcije primjenjuju dok Pjongjang ne preduzme konkretne korake na denuklearizaciji.\nPredsjednik SAD-a će u međuvremenu predsjedavati sastankom Savjeta bezbjednosti srijedu, u čijem će fokusu biti sprečavanje širenja nuklearnog oružja. Očekuje se da će američki lider veći dio govora posvetiti Iranu.\n“Iran je i dalje problem i aktivan je u svim opasnim mjestima u svijetu”, naglasila je američka ambasadorka u Ujedinjenim nacijama Niki Hejli.\nIranski predsjednik Hasan Rohani takođe će se obratiti generalnoj skupštini u utorak, dok će u srijedu, nekoliko sati poslije Trampovog obraćanja na sjednici Savjeta bezbjednosti, održati konferenciju za novinare.\nRohani će vjerovatno kritikovati Sjedinjene Države zbog povlačenja iz nuklearnog sporazuma i odluke da ponovo uvedu sankcije Teheranu.\nU Njujorku će se okupiti veliki broj lidera, ali ne i predsjednici Rusije i Kine, Vladimir Putin i Si Đinping, kao ni njemačka kancelarka Angela Merkel. I dok će naslovnim stranama možda dominirati Sjeverna Koreja i Iran, na marginama će se raditi na rješavanju mnogih drugih globalnih problema, među kojima su sukobi na Bliskom istoku i u Africi, i globalno zagrijavanje i razvoj.


OTVARA SE GRANIČNI PRELAZ GOLUBAC RUMUNSKI GRAD NOVA MOLDAVA\n11 Dec 2019, 14:36 Golubac SatTv Ljubiša Nastasijević\nU podunavskom naselju Usije,u opštini Golubac 10.decembra 1993.godineotvoren je novi granični prelaz za međunarodni rečni saobraćaj čime su dve susedne zemlje tada Jugoslavija i Rumunija stvorile preduslove za veći obim privredne i druge saradnje.Međutim,zbog ratnih sukoba,NATO bombardovanja I svega što se dešavalo u proteklih 26 godina,ovaj granični prelaz nije bio u funkciji iako su u njegovu izgradnju i opremanje golubačka privreda i Republika Srbija tada uložili 850 hiljada evra.\nVlada Republike Srbije i Vlada Rumunije su 2013. godine, potpisale Sporazum o otvaranju međunarodnog graničnog prelaza Golubac (Republika Srbija) i Nova Moldova (Rumunija) na srpsko-rumunskoj državnoj granici. Poptisivanjem Sporazuma, stekli su se uslovi da se iz IPA Programa prekogranične saradnje Srbija – Rumunija, finansira projekat „Uspostavljanje trajektne linije na Dunavu između Golupca i Nove Moldove“. Projekat će sprovesti opštine Golubac i Veliko Gradište sa srpske strane i opština Nova Moldava i Okrug Karaš Severin sa rumunske strane.\nOsnovni cilj projekta je unapređenje pogranične infrastrukture kako bi se povećala ukupna privredna konkurentnost u pograničnoj oblasti, unapredio kvalitet života lokalne zajednice i unapredila saradnja lokalnog pograničnog stanovništva. Za ovo nerazvijeno pogranično područje, valorizacija turističkog potencijala predstavlja izvor za generisanje privrednih aktivnosti i privlačenje novih investicija, čime se podstiče razvoj mikro i malih preduzetnika u oblasti , takozvane male privrede i pružaoca turističkih usluga. Podsticanje privredne aktivnosti i razvoj turizma je katalizator za ekonomski rast u pograničnom području s obzirom na postojeću slabu iskorišćenost potencijala za pivredni razvoj. Realizacijom ovog projekta će se olakšati povezivanje dva pogranična regiona, brži pristup između okruga Karaš– Severin u Rumuniji i Braničevskog okruga, u Srbiji.Opštine Golubac i Veliko Gradište sa srpske strane Dunava i opština Nova Moldava i okrug Karas Severin iz Republike Rumunije,tada počeli su sa implementacijom ovog projekta pod nazivom „Uspostavljanje rečno skelskog prevoza na Dunavu – trajektom između Nove Moldave i Golupca“.\nProjekat se finansira u okviru IPA CBC Programa prekogranične saradnje Rumunija-Srbija.a ukupna vrednost projekta je 2.352.674 evra, od kojih je opština Golubac , kao partnera na projektu uložila oko 247.071 evra.Ova podunavska opština uradila je rekonstrukciju pbaloutvrde i prilaznih puteva, opremanje objekata carine i granične policije u Usiju kao i izgradnja odgovarajućeg pontona za bezbedan prilaz trajekta.\nKonačno,posle skoro tri decenije ovaj granične prelaz 20-og ovog meseca biće pušten u funkciju. Juče je obavljena I probna vožnja trajektom od Usija do Nove Moldave I prema rečima rukovodstva opštine Golubac,sve je proteklo bez problema.\n-Jedan od glavnih ciljeva projekta koji finansira EU predstavlja uspostavljanje vodnog graničnog prelaza trajektom za transport putničkih vozila i ljudi na liniji Nova Moldava – Golubac. Planirani projekt će omogućiti povezivanje naše opštine I opština Braničevskog Okruga sa opštinom Nova Moldava u jugozapadnom delu Rumunije. Program ima za cilj postizanje održivog društveno-ekonomskog razvoja Rumunije i Srbije u pograničnom području,kaže prvi čovek opštine Golubac,dr Nebojša Mijović.\n-Imali smo malo problema oko administrativnog dela I izgradnje pontona,jer je ovaj projekat iz Programa prekogranične saradnje Rumunija-Srbija I koji finansira Evropska Unija.Uradili smo sve što je planirano I spremni smo za otvaranje prelaza. Ovaj međunarodni rečni granični prelaz na srpsko – rumunskoj državnoj granici će biti u funkciji prevoza putnika i robe.\nOpština Golubac i Nova Moldava završile su planirane radove na rekonstrukciji postojećeg graničnog prelaza Usije-Rumunski grad Nova Moldava i njegovo puštanje u funkciju očekuje za desetak dana,objasinio je dr Mijović.\nRealizacijom ovom projekta stvoriće se uslovi za unapređenje prekogranične saradnje između dva Okruga ( Braničevski i Karas Severin iz Rumunije) stimulisanje prekograničnih ekonomskih odnosa, diversifikacija i valorizacija istorijskih, kulturnih i prirodnih vrednosti kao i razvoj intermodalne saobraćajne infrastrukture a sve u cilju povećanja kvaliteta života u pograničnom području ovog dela Srbije I Rumunije.\nU OPŠTOJ U BOLNICI PREDSTAVLJEN TREĆI PROJEKAT PREKOGRANIČNE SARADNJE SA RUMUNIJOM\nU OPŠTOJ BOLNICI POŽAREVAC ODRŽANA JE KONFERENCIJA ZA MEDIJA POVODOM NOVOG INTERREG PROJEKTA ZA PREKOGRANIČNU SARADNJU…\nRADOVI NA GRANIČNOM PRELAZU NA DUNAVU KOD USIJA PRIVODE SE KRAJU\nJedan od glavnih projekata koji finansira EU predstavlja u okviru programa prekogranične saradnje Rumunija-Srbija…\nIPA PROJEKAT OČUVANJE AUTOHTONIH SORTI VOĆA\nVISOKA TEHNIČKA ŠKOLI STRUKOVNIH STUDIJA U POŽAREVCU JE U OKVIRU IPA PROJEKTA PREKOGRANIČNE SARADNJE RUMUNIJE…


“Dugoročni cilj SDA je Republika BiH, ako tako nastave bavićemo se otcepljenjem” – online news Srbija\nHome > Vesti > “Dugoročni cilj SDA je Republika BiH, ako tako nastave bavićemo se otcepljenjem”\n- 14. 09 2019 012\n“Ukoliko je njima dozvoljeno da nešto takvo rade, onda je sasvim normalno da mi smatramo da je nama dozvoljeno da se bavimo pitanjem samoopredjeljenja do otcepljenja. Dakle, nemamo ni jedan razlog da budemo sa drugima koji nas ne žele i koji ne žele da prihvate te realnosti”, rekao je Dodik.\nDodik je ukazao da SDA već dugo negira BiH i da bi Bošnjaci hteli “BiH po svome”.\n“Islamska deklaracija njihovog tvorca Alije Izetbegovića, koja je jasno ukazala na koji način i šta treba da rade”, navodi se.\nOvo je samo jedna faza onoga što oni krajnje žele da urade, ali nema BiH bez Republike Srpske. Niko valjda nije dovoljno lud, naivan i blesav da pomisli da bi neko samo ukinuo Republiku Srpsku. Oni je sigurno ne mogu ukinuti jer nemaju ni razloga, ni mogućnosti da to učine”, rekao je Dodik, prenosi Srna.\n“Nama nije uopšte jednostavno prihvatiti da se nalazimo u BiH, ali prihvatamo dejtonsku BiH. Oni očigledno nisu hteli ni da vide, ni da čuju, ni da održe Republiku Srpsku i to mi znamo”, rekao je Dodik.\nHuawei telefon sa Kirin 990 ipsetom pojavio se na Geekbenchu\nŠta sve ima u pivu: Od 2022. na ambalaži će biti istaknuti svi sastojci\nRadunović ide na pozajmicu u Veronu\nRTS :: PopoviÄ‡ IvkoviÄ‡eva u ÄŚileu: SpreÄŤiti politizaciju Interpola\nKijev UŽIVO: Naoružan čovek puca i preti da će razneti most FOTO VIDEO\nNova redovna linija: BG Voz do Mladenovca


SANOGO ČEKA 5.000.000 DOLARA :: Semberija INFO ::\nMeđunarodni sud za sportsku arbitražu izdao je zvaničan spisak ročišta tokom maja i juna, a na njemu se pojavljuje i ime fudbalera crveno-belih.\nVezista iz Obale Slonovače će 2. juna saznati da li će Sud presuditi u njegovu korist na žalbu bivšeg kluba Al-Itihada, koji nije želeo da posluša zvaničnu odluku FIFA da isplati skoro 5.000.000 dolara igraču tima iz Beograda.\nU slučaju da Sud potvrdi odluku Međunarodne fudbalske federacije, tužena strana će morati da isplati celokupan iznos oštećenom Sanogu u roku od 30 do 40 dana, što će reći da će neverovatni igrač iz Obale Slonovače vrlo verovatno uskoro imati "brdo" novca na računu.\nProblem je nastao zbog toga što Al Itihad nije redovno isplaćivao Sanoga, a nije bio ni jedini koji je imao problema da reguliše svoja potraživanja sa ovim klubom. U januaru 2021. godine je dobio raskid na štetu Al-Itihada, a posle toga je zvanično postao fudbaler Crvene zvezde. Pored toga, nije zaboravio ni cent Arapima, koje će sada verovatno "boleti" glava.\nVEČERAS FINALE BUM LJETNE LIGE 2022\nTen Hag poručio da računa na Ronalda


Automobili sa dušom - Veselin Jevrosimović\nPisao sam u više navrata na ovim stranama o pametnim automobilima i njihovoj integraciji sa informacionim tehnologijama – poslednji put baš prošle nedelje. Moglo bi se reći da su automobili bez vozača, odnosno oni sposobni da se sami snađu u saobraćaju pomoću mreže koju čini veza sa drugim automobilima i pametnom saobraćajnom infrastrukturom, vrhunac ove ideje. Možda baš i ne. Naime, naučnici i inženjeri rade i na nekim drugim inovativnim rešenjima koja bismo u masovnoj primeni mogli da vidimo relativno brzo.\nDrugo zanimljivo rešenje takođe bi moglo da olakša vožnju i obezbedi sigurnost učesnika u saobraćaju. Radi se o „transparentnom“ kamionu, ili barem takav utisak imaju vozači koji se nađu iza njega. Sistem se sastoji od LCD ekrana na zadnjem delu prikolice i kamere napred. Slika onoga što kamion „vidi“ se u realnom vremenu projektuje pozadi tako da drugi vozači mogu na vreme da reaguju i planiraju preticanje. Naravno, jednoga dana kada zaživi pametna mreža komunikacije između vozila i saobraćajnih znakova ovakav sistem neće biti potreban. Do tada, nemojte da se iznenadite ako na putu ugledate providnog „teškaša“.\nTagovi: smart cars


Bez straha na favorita (VIDEO) – ZoomUe\nby Zoran Kanacki · 27 јула, 2017\nIVANJICA – Javor Matis gostuje Partizanu koji je izraziti favorit ali treba imati u vidu činjenicu da je šampion malo“potrošen“ od duela sa Olimpijakosom.\nJavor Matis je startovao pobedom u novom prvenstvu savladavši Borac iz Čačka minimalnim rezultatom, 1:0. Prvo kolo je uvek puno neizvesnosti a kada se tome doda i podatak da je rival prvi komšija onda je zadatak još teži.Ni Javor Matis ni Borac nisu blistali na stadionu pored Moravice ali su domaći igrači uspeli da kazne jednu grešku gostujuće ekipe i tako ubeleže prva tri boda.\nSrđan Vasiljević je zadovoljan odnosom svojih igrača u derbiju ali sve to mora biti mnogo bolje u narednom kolu jer ime kao i snaga protivnika obavezuje na tako nešto. Partizan je aktuelni šampion, u seriji je od 39 utakmica bez poraza a mogućnost iznenađenja treba tražiti u tome da su crno beli imali izuzetno težak meč u kvalifikacijama za Ligu šampiona protiv Olimpijakosa.\nVuk Mitošević je jedan od igrača od kojih umnogome zavisi igra Javor Matisa. Igrač sredine terena koji mnogo radi, a u odsustvu Cvetkovića dosta toga pada njemu na pleća. Imao je idealnu priliku protiv Borca kada je oduzeo loptu Mitiću ali nije bio koncentrisan u samoj završnici pa se nije upisao u strelce već u prvom kolu. Od utakmice protiv Partizana nema strah već naprotiv, želju da se u dobroj atmosferi u što boljem svetlu predstave beogradskoj publici.\nPartizan je jedina ekipa u Super ligi protiv koje Ivanjičani nemaju pobedu a sigurno se ne bi bunili da rezultat bude identičan kao u sezoni 2013. kada je u Humskoj bilo 0:0. Tada su poslednju put uzeli bod crno belima dok su u preostalih 6 utakmica doživeli poraze.\nUtakmica 2. kola Super lige Partizan – Javor Matis igar se u subotu sa početkom u 19 sati.\nTags: Javor Matis gostuje Partizanukvalifikacijama za Ligu šampionaSuper liga Srbije\nby Vesna Đurović · Published 14 септембра, 2018\nNext story Kovačević novi vezista u Javor Matisu\nPrevious story Čajetina dobila građevinsku dozvolu za stanicu na Torniku


Brnabićeva srpskim studentima u Šangaju: Treba nam vaša pomoć\nNovembar 05, 2019 13:35\nPremijerka Srbije Ana Brnabić, danas je, u okviru posete Kini, održala predavanje studentima Šangajskog Đaotong Univerziteta, drugom po veličini u Šangaju, osnovanog još 1896. godine. Srpskim studentima koji studiraju u Kini rekla je da je Srbiji potrebna njihova pomoć.\nAna Brnabić je studentima, među kojima je bilo kineskih, ali i srpskih koji su izabrali Šangaj i Đaotong Univerzitet za svoje usavršavanje, govorila o odnosima Srbije i Kine, ali i predstavila Srbiju i njena nastojanja da postane jedan od lidera u razvoju inovacionih tehnologija.\nBrnabićeva je izrazila zadovoljstvo što vidi studente iz Srbije u Kini, na Đaotong Univerzitetu, zbog čega je, kaže, veoma ponosna.\n"Nadam se da ćete se vratiti u Srbiju, nakon studija. Treba nam vaša pomoć", poručila im je Brnabić.\n"Sve ove stvari su primetne u Srbiji", rekla je Brnabić.\nO saradnji Kine sa Srbijom i Zapadnom Evropom\nNavela je da Srbija ponekad trpi kritike zbog bliske saradnje sa Kinom, a nalazi se na EU putu, ali je istakla da je čak 90 odsto kineskih investicija u Evropi, zapravo – u Zapadnoj Evropi.\nU svom obraćanju, Ana Brnabić je izrazila zadovoljstvo što je kineski predsednik Si Đinping na otvaranju Sajma izvoza u Kini istakao da ta zemlja ostaje otvorena za saradnju sa svim zemljama sveta, što je, kaže, prava poruka u vreme kada svet postaje sve kompleksniji i kada se, dešavaju protekcionizam i trgovisnki ratovi, umesto da se insistira na komunikaciji, saradnji i otvorenosti na dobrobit svih.\nBrnabićeva je rekla da Srbija nije član EU, ali da je u procesu pristupanja Uniji, a istovremeno je veoma blizak prijatelj i partner Kini, na šta je naša zemlja ponosna.\n"Manja smo zemlja, imamo manje stanovnika, resursa, ali delimo iste vrednosti, a to su otvorenost, spremnost za saradnju sa svima partnerima, iz Evrope, Azije, Afrike. Delimo viziju predsednika Sija da je jedini put i način da svet napreduje u saradnji", rekla je Brnabićeva.\nSrbija ima najviše potpisanih ugovora\nPremijerka je posebno istakla učešće Srbije u mehanizmu "17 + 1", odnosno saradnje Kine i zemalja Centralne i Istočne Evrope, kao i to što je Srbija zemlja sa najviše potpisanih ugovora sa Kinom, od svih 17 partnera.\n"To znači da smo se pozicionirali kao jedan o ključnih igrača u inicijativi 'Pojas i put'", podvukla je Brnabićeva.\nKada je reč o situaciji u Srbiji, Ana Brnabić je rekla da je pre šest godina zemlja bila nekoliko koraka do bankrota, u teškoj ekonomskoj situaciji, a da su u međuvremenu sprovedene teške reforme, zahvaljujući predsedniku Srbije Aleksandru Vučiću, koji je veliki prijatelj Kine.\n"Zato danas imamo drugačiju Srbiju", dodala je premijerka.\nTransformacija zasnovana na znanju\n"Zato Srbija ulaže mnogo u digitalizaciju obrazovanja, javne uprave i ekonomije", dodala je Brnabićeva.\nIstakla je da Srbija ulaže u startap kompanije, razvoj inovacija i naučna istraživanja, te navela da će do kraja mandata vlade koju vodi Srbija imati tri naučno-tehnološka parka.\nZa razvoj inovacija i startap firmi, vlada je uvela i poreske olakšice, dodala je ona.\nPitanje kineskog studenta\nNa pitanje kineskog studenta o saradnji Srbije i Kine, Brnabićeva je rekla da dve zemlje imaju strateško partnerstvo, da Srbija podržava politiku jedne Kine, dok Kina podržava teritorijalni integritet Srbije i jak je partner koji Srbiju podržava u međunarodnoj areni, pre svega u Ujedinjenim nacijama.\nPodsetila je da kineski partneri rade na izgradnji puteva i pruga u Srbiji, a posebno je podsetila da je kineski Hbis, preuzimanjem "Železare Smederevo", jedne od najvažnijih srpskih kompanija, spasio čeličanu, i sačuvao više hiljada radnih mesta.\nTako je Kina uvek spremna da podrži Srbiju, ne samo kada je dobro, već u težim vremenima, dodala je Brnabićeva.\n"Lako je biti prijatelj kada je dobro, pravi prijatelj je sa vama kada je teško. Mi očekujemo produbljivanje saradnje, u oblasti IT Srbija može mnogo da nauči", rekla je Brnabićeva.


Uložilo nekoliko materijalnih dokaza na suđenju za genocid u Srebrenici - Klix.ba\nNa suđenju četvorici optuženih za genocid u Srebrenici Tužilaštvo BiH je uložilo nekoliko materijalnih dokaza, čemu se odbrane optuženih nisu protivile.\nNa početku suđenja za genocid u Srebrenici državni tužilac Dubravko Čampara je kao dokaze uveo nekoliko rezolucija Vijeća sigurnosti Ujedinjenih nacija (UN) koje se odnose na ratno stanje u ovom gradu, javio je BIRN.\nIzmeđu ostalog, uložena je rezolucija da je u Srebrenici došlo do ubrzanog pogoršanja stanja, kao i Rezolucija o proglašenju zaštićenih zona u BiH, uključujući i Srebrenicu.\nDržavno tužilaštvo tereti Franca Kosa, Stanka Kojića, Vlastimira Golijana i Zorana Goronju za genocid u Srebrenici, odnosno ubistva oko 800 muškaraca počinjena u julu 1995. godine na ekonomiji Branjevo u općini Zvornik.\nPrema optužnici, Kos je bio komandant, a Kojić, Golijan i Goronja pripadnici Desetog diverzantskog odreda Vojske Republike Srpske (VRS) te su svi zajedno strijeljali zarobljenike, od kojih su neki imali poveze na rukama i očima.\nNakon masovnih ubistava muškaraca i dječaka, navodi se u optužnici, Kos i Kojić su tragali za preživjelima, koje su potom "ubijali hicima iz pištolja".\nNaredno ročište zakazano je za 11. januara, kada tužilac planira saslušati prvog svjedoka.


Građanski list\t18.09.2008 16:16\nBivši predsednik Republike Srpske Radovan Karadžić ponovio je juče pred Haškim tribunalom da ga je na osnovu sporazuma s Ričardom Holbrukom od odgovornosti za ratne zločine štitio imunitet, dok je tužilaštvo najavilo da će sledeće sedmice dostaviti izmenjenu optužnicu.\nKaradžić je na prvoj statusnoj konferenciji u procesu rekao da je Holbruk s njim sklopio sporazum u ime stalnih članica Saveta bezbednosti i Kontakt grupe, ističući da nije reč o nekakvom bilateralnom sporazumu i da je pokrenuo "obimnu" istragu koja te navode treba da dokaže.\n– Imam neoborive dokaze da je NATO pokušao da me likvidira. NATO me, u skladu s dogovorom s Holbrukom, nije hapsio jedno vreme, ali pošto je glavni tužilac (Ričard) Goldston odbio da izađe u susret tim zahtevima, pokušana je likvidacija – rekao je Karadžić. On je dodao da su iz tog sporazuma proistekle velike patnje i nevolje, kako njegove lične tako i njegove porodice, prijatelja, ali i Republike Srpske i Srbije.\nPretpretresni sudija Jan Bonomi potvrdio je da je Karadžić s tim u vezi sudu u avgustu dostavio tri dokumenta i da će veće razmotriti tvrdnje da li je Holbruk imao pravo da se u ime suda na bilo šta obaveže, ističući da su Karadžićeve tvrdnje čak i tačne, to ne bi smelo uticati na rad Tribunala.\nTužilac Alan Tiger najavio je da će tužilaštvo do ponedeljka podneti zahtev za izmenu optužnice, a do petka predlog izmenjene optužnice. Karadžić je insistirao na tome da izmenjena optužnica bude tretirana kao potpuno nova i podsetio da ima pravo da se u roku od 30 dana izjasni o krivici.\nKaradžić je ponovio da želi sam sebe da zastupa do kraja procesa i objasnio da niko ne može bolje od njega znati činjenice, ali da očekuje da mu sekretarijat omogući da oformi tim svojih pravnih savetnika. On je ponovio da želi da mu svi transkripti zasedanja suda budu dostavljani na srpskom jeziku i ćirilici, za koju je, kako je rekao, porodično vezan.\nSudija Bonomi je rekao da će naredna rasprava u ovom procesu biri održana sledećeg meseca, a da će datum nove statusne konferencije biti poznat posle dobijanja zahteva tužilaštva za izmenu optužnice.


Odbojkaši Srbije postali su šampioni Evrope, senzacionalan uspeh napravio je Kovač koji se prihvatio vrućeg krompira i od njega napravio zlato.\nSrpski selektor otkrio je da je još pre odlaska na prvenstvo verovao u dobar rezultat, i to kroz prepričavanje razgovora sa suprugom, takođe nekada veoma uspešnom odbojkašicom. Radi se o Tanji Bilbiji-Kovač kojoj je propao odmor pošto je njen izabranik napravio uspeh trenerske karijere.\nTanja Bilbija-Kovač je u bogatoj klupskoj karijeri noseći dresove Mladosti iz Zagreba i Jedinstva iz Užica osvojila čak sedam šampionskih titula i isto toliko kupova nekadašnje države. Sa hrvatskom ekipom popela se na krov Evrope osvojivši Ligu šampiona 1991. a zatim i bronzu na prvom izdanju Svetskog klupskog prvenstva koje se održalo u Brazilu, a igrala je dugo i za reprezentaciju.


Dogovor sa Gaspromom 17. juna — Викиновости\nDogovor sa Gaspromom 17. juna\nKAN, 11. juna 2010. (Beta) - Generalni direktor Srbijagasa Dušan Bajatović najavio je u petak da će detalji zajedničkih poslova te državne kompanije i ruskog Gasproma biti precizirani 17. juna na Ekonomskom forumu u San Peterburgu.\nTada bi trebalo da se razgovara i dolasku Gasprombanke na srpsko tržište i osnivanju zajedničke osiguravajuće kompanije Srbijagasa i Sogasa, ćerke-firme kompanije Gasprom, rekao je Bajatović je agenciji Beta u Kanu, gde prisustvuje zasedanju Evropskog biznis kongresa (www.ebconline.org).\nKako je istakao direktor srpske gasne kompanije, "dogovoreno je da se pre Foruma u San Peterburgu ne iznose detalji poslova".\nBajativić je kazao je da je u Kanu sa predsednikom Uprave Gasporma Aleksejem Milerom razgovarao o realizaciji projekta podzemnog skladišta gasa u Banatskom Dvoru i izgradnji gasovoda Južni tok. Srbijagas i Gasprom su formirali zajedničko preduzeće za skladište gasa u Banatskom Dvoru, ali ta firma još nije preuzela upravljanje skladištem. U zajedičkoj kompaniji Gasprom ima 51 odsto vlasništva.


utorak, 25 jul 2017 10:04\nLiverpul je navodno odbio dve ponude za Markovića vredne po osam miliona funti, od Votforda i drugoligaša Hal Sitija.\nJirgen Klop ne računa na Lazara Markovića za sledeću sezonu, ali ne želi ni da ga proda ispod cene. Liverpul je navodno odbio dve ponude za Markovića vredne po osam miliona funti, od Votforda i drugoligaša Hal Sitija.\nMarkovića je na Enfild 2014. doveo Brendan Rodžers iz Benfike za 21 milion funti, ali je tokom tri sezone odigrao svega 34 utakmice (19 u Premiejr ligi) i postigao tri gola za "redse".\nPrethodnih sezona uglavnom je nastupao na pozajmicama, u Fenerbahčeu, Sportingu iz Lisabona i upravo Hal Sitiju, za koji je dao dva gola na 12 utakmica u Premijer ligi.\nMeđu "tigrove" ga je u januaru doveo Marko Silva, koji sada vodi Votford i opet ga želi u svojoj ekipi. Međutim, Klop traži 13 miliona funti za Srbina.\n"Lazar je stvarno odličan igrač, sviđa mi se i kao osoba. Sada je spreman, u najboljoj je formi otkako ga znam. Siguran sam da postoji klub kojem je potreban", rekao je Klop pre nekoliko dana.\nOsim Silve, Marković je interesantan i njegovom nasledniku u Halu Leonidu Sluckom, ali je pitanje da li je Srbin spreman da igrao u Čempionšipu.\nImamo 2252 gostiju na mreži


Prva ruska avio-baza u inostranstvu nakon raspada SSSR-a @ Cafe.ba\nZabrana saobraćaja za teretna vozila na GP Izačić Prva ruska avio-baza u inostranstvu nakon raspada SSSR-a Svijet\nIzvor: Sputnik 14.08.2016 u 20:15 h\nIz Savjeta federacije Rusije stigla je vijest da je postignut dogovor sa Sirijom da će bez nadoknade i na neograničeno vrijeme aerodrom u Hmejmimu postati nova stalna ruska avio-baza i prva takva u inostranstvu nakon raspada Sovjetskog Saveza.\nOdmah zatim su se oglasili ruski državni zvaničnici rekavši da će u toj bazi biti izgrađena sva prateća infrastruktura koja će omogućiti kvalitetniji život pilota i vojnika, uključujući kasarne, menze, bolnice i nove piste, zatim će biti ugrađeni najsavremeniji radarski i navigacioni sistemi, a o njenoj bezbjednosti brinuće protivvazdušni sistemi „Pancir“.\nSad je na redu Državna duma koja mora taj dokument da ratifikuje, a prema riječima člana ruskog Savjeta za spoljnu i odbrambenu politiku Aleksandra Mihajlova u pitanju je samo formalnost.\n„Ruske snage mogu da izvode napade na položaje terorista i sa teritorije Kaspijskog jezera, što znači da nije problem u nedovoljnim kapacitetima na teritoriji Sirije. Taj dokument će predstavljati još jednu formalnu potvrdu da su ruski avioni u Siriji legitimno raspoređeni. Međutim, iako taj dogovor predviđa boravak aviona na neograničeno vrijeme, to ne znači da će avijacija zauvijek ostati u Siriji“, smatra on.\nPrema njegovim riječima, avioni će u Hmejmimu ostati toliko koliko je potrebno da se završi vojna operacija, a taj dokument omogućiće joj veću slobodu djelovanja u Siriji.\nMeđutim, stručnjak sa Instituta za međunarodnu politiku i privredu Srbije Vladimir Trapara smatra da je u pitanju logičan korak Moskve, jer čim je Rusija krenula u obnovu tog aerodroma, jasno je bilo da će tamo i ostati.\n„Rusija je samim tim što je obnovila bazu u Hmejmimu stavila do znanja ostalim akterima međunarodnih odnosa da je Sirija njena sfera uticaja, a kako vidimo po uspješnosti vojne intervencije i uticaju na stanje na terenu i traženju političkog rješenja, možemo da kažemo da je ona to u praksi i pokazala“, istakao je on.\n„To nije pretjerano veliki trošak, uostalom trošak za izvođenje intervencija je mnogo veći, tako da u mirnodopskim uslovima održavanje jedne takve baze za Rusiju ne bi predstavljalo veći problem“, konstatuje Trapara.\nKada je riječ o reakcijama međunarodne zajednice, Mihajlov kaže da se sa Zapada sada mogu očekivati brojne kritike, pa čak i teorije zavjere na račun tog dogovora, ali dodaje da ipak sve više liči kao da su se svi manje-više pomirili sa činjenicom da Rusija ipak izvodi uspješnu operaciju u Siriji.\nPodsjetimo, jedina druga ruska baza u inostranstvu, ne računajući države bivšeg SSSR-a, jeste ona u Tartusu, koja služi za remont i održavanje mornarice i nalazi se na udaljenosti od 220 kilometara od sirijske prestonice Damaska.


Najveći skok na Zapadnom Balkanu zabeležila je istovremeno Severna Makedonija u kojoj je priliv stranih ulaganja na godišnjem nivou povećan 260 odsto, na 737 miliona dolara. Crna Gora je jedina u regionu zabeležila pad – 12 odsto, na 490 miliona dolara, dok je Bosna i Hercegovina imala rast od četiri odsto na 468 miliona dolara, a Albanija od 13 odsto na 1,3 milijarde dolara.\nMeđu zemljama u regionu koje su u Evropskoj uniji, najveći rast priliva stranih direktnih investicija u 2018. godini imala je Slovenija – 81 odsto, na 1,4 milijarde dolara. U Hrvatskoj je zabeležen pad od 43 odsto, na 1,2 milijarde dolara, a u Bugarskoj od 21 odsto na dve milijarde dolara. Grčka i Rumunija zabeležile su rast od 9 odsto – na 4,3, odnosno 5,9 milijardi dolara.\n"Dobra je vest da imamo najviše investicija u regionu, ali je jako važno da ta ulaganja budu usmerena u projekte koji mogu da vrate pare. Ta profitabilnost se kod nas često postiže tako što država preuzima dobar deo rizika, subvencionisanjem projekata, i verovatno da i to dosta utiče na priliv tih investicija. Ne mogu da ocenim koliki je tačno taj uticaj, ali činjenica je da se čak i prilično hvalimo subvencijama, odnosno reklamiramo to kao prednost", objašnjava u razgovoru za “Blic Biznis” Mahmut Bušatlija, stručnjak za strana ulaganja.\nŠto se tiče radne snage, Bušatlija kaže da se većina investitora koji su kod nas vidljivi, odnosno prisutni u javnosti, bavi poslovima za koje nije potrebno visoko obrazovanje.\n"Oni ovde zapošljavaju ljude koji motaju kablove, a za to nije potrebno imati školu, već je dovoljan sedmodnevni kurs. Na žalost, mi nemamo visokotehnološku industrijsku radnu snagu koja bi se bavila složenim industrijskim radnjama. To su ljudi koji odlaze ili su već otišli u inostranstvo", naglašava Bušatlija i podseća na slučaj kada je postojala mogućnost da Arapi otvore fabriku čipova u Srbiji, ali ljudi iz vlasti koji su tada pregovarali sa investitorima nisu vodili računa da mi nemamo radnu snagu koja to može da podrži - livce silikona.\nKada je reč o činjenici da najviše stranih investicija dolazi iz zemalja EU, naš sagovornik kaže da je to logično jer nam je EU najbliža.\nSAMO ZA VELIKE ZEMLJOPOSEDNIKE Džon Dir će proizvoditi traktore u Srbiji\n"Kako opravdati da Kina ovde ulaže u mala i srednja preduzeća, u šta najviše ulaže Evropa, sa te daljine? Možda će Kinezi vremenom, kada malo više ovladaju evropskom ekonomijom, imati interesa i za takvu vrstu proizvodnih pogona ovde. Trenutno najviše potrebe za tim ima Evropa koja želi blizu da ima jeftinu proizvodnju", zaključuje Bušatlija.\nTokom 2018. uloženo 3,5 milijardi evra\nTekuća 2019. godina je peta godina uzastopno u kojoj Srbija beleži rastući trend stranih direktnih investicija (SDI), navode iz Narodne banke Srbije. Prema njihovim podacima, tokom 2018. bruto priliv stranih direktnih ulaganja u Srbiju iznosio je 3,5 milijardi evra (8,2 odsto BDP-a), što je omogućilo da deficit tekućeg računa platnog bilansa i četvrtu godinu zaredom bude više nego u potpunosti pokriven prilivom stranih direktnih investicija.\n"Postignuta makroekonomska i finansijska stabilnost, kao i unapređenje ukupne poslovne klime doprineli su većim prilivima SDI, tako da su investicije i u 2018. bile i projektno i geografski raznovrsne, pri čemu je najveći deo bio usmeren u razmenjive sektore", ističu iz NBS.\nPriliv investicija u Srbiju u prvoj polovini 2019. godine nadmašio je sve prognoze NBS s početka godine i dodatno je povećan u značajnoj meri u odnosu na isti period prethodne godine. Iznosi 1,9 milijardi evra (čak 9 odsto BDP-a), što predstavlja gotovo 30 odsto veći iznos nego u prvoj polovini 2018.\nIz NBS navode da su investicije najveći delom bile usmerene u prerađivački sektor, a prema podacima Fajnenšel Tajmsa, vodeći sektori u Srbiji po stranim direktnim investicijama su industrija automobilskih komponenti, hrana i duvan, tekstil i sektor nekretnina, koji su zajedno imali udeo veći od polovine (54 odsto) u ukupnim ulaganjima u 2018. godini.\nSrbija je privukla 107 projekata direktnih stranih investicija u 2018. godini, odnosno za 26 više nego 2017. godine, što je rast za gotovo jednu trećinu.